Da li su dobrovoljni penzijski fondovi garancija za pristojnu starost? - Biznis.rs\nViše od 200.000 ljudi u Srbiji ulaže novac za dodatne prihode u budućnosti\nDa li su dobrovoljni penzijski fondovi garancija za pristojnu starost?\n19.11.2021 08:01 Autor: Marija Jovanović 1\nU vreme kada se starosna granica za penziju iz godine u godinu povećava, dok su porodični budžeti sve manji, a potrošački apetiti sve veći,...\nU vreme kada se starosna granica za penziju iz godine u godinu povećava, dok su porodični budžeti sve manji, a potrošački apetiti sve veći, veliki broj ljudi odlučuje se za ulaganje u dobrovoljne penzijske fondove kao neki vid dodatne finansijske sigurnosti za budućnost i pristojan prihod u starosti.\nPrema podacima Narodne banke Srbije, na kraju trećeg tromesečja ove godine u dobrovoljne fondove ulagalo je 209.019 korisnika, što je 9,3 odsto zaposlenih u Srbiji. Prosečan iznos akumuliranih sredstava na računima članova koji su do sada najmanje jednom uplatili doprinos iznosio je 261.000 dinara.\nKada je reč o isplativosti ovakvog načina štednje, urednik portala „Kamatica“ Dušan Uzelac objašnjava da se u ovom slučaju ne može govoriti o novčanoj isplativosti ulaganja, već o životno-društvenoj, i ona je nesumnjiva jer se model državne penzije promenio u odnosu na raniji period. Država obezbeđuje penziju, ali ona sve kasnije stiže i sve je manja, a to nisu lepe vesti za nekoga ko u budućnosti planira da se isključivo osloni samo na to, smatra on.\n“Državna penzija je ranije omogućavala finansijsku egzistenciju i lepu i udobnu starost. Danas ta penzija zadovoljava samo prvi kriterijum, a to je finansijska egzistencija. Za lepu i udobnu starost ljudi moraju sami da se pobrinu, odnosno da misle na vreme i da odvajaju ili u ovom obliku penzionog fonda ili uz pomoć nekih drugih investicija koje su im pristupačne”, navodi Uzelac za Biznis.rs.\nŠtednja za dodatni prihod u budućnosti\nOvakvo ulaganje predstavlja jedan vid štednje kojim se ostvaruje dodatna penzija, koja ni na koji način nije vezana za redovnu penziju, niti za radni odnos korisnika. Na ovaj način mogu da štede i lica koja nisu u radnom odnosu, a sredstva u penzijski fond mogu da uplaćuju i treća lica u ime i za račun korisnika.\n“U ovom slučaju pogrešno je tražiti novčanu isplativost jer se onda nameće poređenje da li ulagati novac u penzioni fond ili ga držati u slamarici ili u banci u vidu štednje. Odlukom da novac uložimo u penzioni fond mi sebe teramo da odvajamo sa strane i isplativost te opcije je sama po sebi na mestu. To je pasivna vrste štednje u kojoj vi dajete novac nekome da on nešto radi sa njim, a vi dobijate očuvanje vrednosti novca za momenat kada taj novac povlačite”, kaže naš sagovornik.\nSredstva sa svog individualnog računa član penzionog fonda može početi da povlači sa navršenih 58 godina, odnosno 53 godine ukoliko je ugovor o članstvu u dobrovoljnom penzijskom fondu zaključen pre izmene Zakona o dobrovoljnim penzijskim fondovima i penzijskim planovima (maj 2011.).\nIako ljude često upravo brinu uslovi povlačenja uloženih sredstava, Dušan Uzelac ističe da su fondovi u tom smislu prilično fleksibilni i da je to stvar individualnog dogovora.\n“U opticaju su razne opcije. Dobrovoljni fondovi mogu da ponude celokupnu isplatu sa danom dospeća, u mesečnim ratama ili godišnje, pa koliko novčana sredstva potraju. Sa danom isplate korisnik ima jasnu cifru i na njemu je da odluči kako će ta sredstva da povuče”, kaže on i dodaje da je savet pri izboru fonda da ne idemo u pravcu da biramo ono što nam prodaju, nego da kupujemo ono što želimo.\nMuškarci se najpre opredeljuju za penzione fondove\nNa tržištu dobrovoljnih penzijskih fondova na kraju trećeg tromesečja 2021. godine poslovala su četiri društva za upravljanje koja su upravljala imovinom sedam dobrovoljnih penzijskih fondova, jedna kastodi banka, pet banaka posrednika i jedno društvo za osiguranje posrednik.\n“Neto imovina fondova na kraju trećeg kvartala 2021. godine iznosila je 48,8 milijardi dinara. U trećem tromesečju neto imovina je porasla za 1,2 odsto u odnosu na prethodno. Na promenu vrednosti neto imovine utiču neto uplate sredstava u fondove, isplate sredstava iz fondova i dobit koju fondovi ostvaruju od ulaganja”, navodi se izveštaju Narodne banke Srbije.\nU trećem tromesečju ukupne uplate iznosile su 938,9 miliona dinara, članovi su povukli 543,7 miliona dinara, dok je dobit od ulaganja iznosila 225,8 miliona dinara.\nVećinu korisnika dobrovoljnih penzijskih fondova činili su muškarci – 57,3 odsto, dok je prosečna starost korisnika iznosila 47 godina, a najviše je onih između 40 i 60 godina, oko 62 odsto.\nNARODNA BANKA SRBIJE PENZIJE PRIHODI ŠTEDNJA\nPROSEČNA STAROST VOZILA U EU SKORO 11 GODINA Evo ko vozi najstarije, a ko…\nPrinos nikakav.Ne isplati se davati nekome da se igra sa tvojom parama za dž.


Američka ambasadorica potvrdila da se neće sastajati sa Dodikom\nAmerička ambasadorica u Bosni i Hercegovini, Morin Kormak potvrdila je da se, kao i njeni prethodnici, neće sastajati s predsednikom RS Miloradom Dodikom.\n"To je i dalje politika Ambasade SAD. Spremi smo da se sastajemo sa svima koji su spremni na konstruktivan način raditi na budućnosti BiH. Od, januara, od kada sam došla, javni komentari predsednika RS Milorada Dodika nisu bili u skladu s pozitivnom agendom reformi i mogućnostima koje se pružaju BiH. Ako se to promeni, ja sam tu", navela je Kormak u Banjaluci.\nAmbasadorka je ponovila stav prema kojem su SAD posvećene teritorijalnom integritetu BiH, uz potpuno poštovanje njenih entiteta, RS i Federacije BiH.\n"BiH je međunarodni partner SAD", istakla je Kormak.\nOsvrćući se na nedavni teroristički napad u Zvorniku, ona je još jednom izrazila saučešće porodicama žrtava napada i ukazala da je terorizam pitanje koje se tiče svih i koje sve pogađa.\nPozdravljajući saradnju bezbednosnih agencija na svim nivoima u BiH, ambasadorica Kormak je istakla da svi moraju naći pristup u rješavanju tog problema, a ne da pojedinci koriste taj problem da stvore dodatne probleme.\n"Jezik, kao onaj koji podseća na 1990-te, uopše nije rešenje, niti je koristan u ovoj situaciji, i svi moramo učiniti sve što je u našoj moći da sagledamo stvarne probleme i naći način da se oni rešavaju", navela je ona.\nKormak je navela da će Ambasada SAD u BiH pratiti sva zbivanja u vezi sa Zakonom o javnom redu i miru u RS, kao i s najavama usvajanja novog zakona koji se tiče rada neprofitnih organizacija.\n"Nastojanja da se stvori teritorija na kojoj su institucije, mediji i NVO pod kontrolom ili ograničenjem nije rješenje", upozorila je ona.


Predškolska ustanova u Vlasotincu i niži razredi od sutra rade od kuće\nIzvor: JUGpress.com, 30.Nov.2020, 23:01\nNa predlog Štaba za vanredne situacije u Vlasotincu, Školska uprava Leskovac odobrila je rad od kuće za učenike nižih razreda osnovnih škola i polaznike Predškolske ustanove „Milka Dimanić“ na teritoriji ove opštine .\nPrema ovoj odluci učenici od prvog do četvrtog razreda osnovnih škola i polaznici vrtića od 1. do 20. decembra preći će na onlajn program.\nRazlog je i dalje veliki broj zaraženih na teritoriji opštine >> Pročitaj celu vest na sajtu JUGpress.com << koji se ne smanjuje, iako je vanredna situacija na snazi već 18 dana.\n“Ako ne svedemo kontakte na one koji su zaista neophodni, brojke će i dalje da rastu. Apelujem na građane da poštuju mere i da svi zajedno doprinesemo smirivanju situacije”, kaže komandant štaba i predsednik opštine Bratislav Petrović.\nU poslednja 24 sata vlasotinački Dom zdravlja beleži 43 nova slučaja pozitivnih pacijenata – pokazuje zbir rezultata PCR i antigenskih tetsova. U 15-ak slučajeva, u poslednjih mesec dana, dogodilo se da test bude pozitivan i nakon dve nedelje od prvog nalaza, iako pacijenti u međuvremenu koriste terapiju i osećaju poboljšanje opšteg stanja, konstatuju lekari.


ZAKON O ORUŽJU I MUNICIJI: Za posedovanje naoružanja u ilegalnom posedu predviđena je kazna od dve do 12 godina zatvora\nVećina je lovačkog, sportskog i oružja za ličnu bezbednost, ali država veliki problem ima s nelegalnim oružjem koje je nasledstvo ratova devedesetih godina prošlog veka, piše Politika.\nDržanje automatskog oružja, poput „kalašnjikova“ i „heklera“, kao i eksplozivnih naprava (bombe kašikare) teško je krivično delo.\nMinistarstvo unutrašnjih poslova je od 2014. do prošle godine sproveo tri procesa legalizacije oružja.\nTakođe, od 1. juna 2017. pooštreni su i zakoni. Za posedovanje naoružanja u ilegalnom posedu predviđena je kazna od dve do 12 godina zatvora.\nIpak, na crnom tržištu je i dalje velika količina oružja koje za nekoliko stotina evra može da se kupi od preprodavaca. Automatska puška „kalašnjikov“ može da se nabavi po ceni od 600 do 1.000 evra, saznaje Politika od dobro obaveštenog sagovornika.\nJurišna puška AK-47 koju je konstruisao Mihail Kalašnjikov, jedno je od najpopularnijih i najprodavanijih oružja na celom svetu, pa tako i na Balkanu.\nOd „kalašnjikova“ su skuplji „hekleri“ (cena je do 2.000 evra). Ovo automatsko oružje najčešće koriste atentatori koji likvidiraju žrtvu sa motora (skutera) u pokretu.\nPištolji i revolveri koštaju od 50 do 500 evra, u zavisnosti od njihovog stanja i proizvođača. Cena eksplozivne naprave koje kriminalci u svojim obračunima postavljaju ispod tuđih automobila, kreće se od 5.000 do 10.000 evra, piše Politika pozivajući se na neimenovani izvor.\nSva istraživanja pokazuju da upravo Amerikanci u svetu prednjače po količini oružja koje poseduju. Broj komada oružja po stanovniku SAD tri puta je veći od onog u zemljama koje u tome prednjače u Evropi – Srbiji i Crnoj Gori


Osnovali smo Naučno-inženjerski centar „PFE”\nOd danas zvanično možemo da se pohvalimo da naš tim kreće u nove avanture kao Udruženje građana „Primenjena fizika i elektronika”!\nŽelimo da omogućimo motivisanim i talentovanim srednjoškolcima i srednjoškolkama da steknu svoja prva naučno-inženjerska iskustva, da otkriju nove oblasti, nova interesovanja i da ih dele sa vršnjacima i vršnjakinjama iz celog regiona.\nU okviru organizacije održavaćemo kampove na kojima će polaznici i polaznice kampova imati priliku da uče kroz teorijska predavanja i primenjuju naučeno kroz praktične radionice. Pored toga, imaće i priliku da rade na samostalnim projektima uz pomoć mentora i mentorki, vrhunskih stručnjaka i stručnjakinja iz akademije i industrije. Bavićemo se širokim spektrom inženjerskih oblasti, od tradicionalne elektrotehnike do najnovijih pomaka u veštačkoj inteligenciji.\nNaš tim broji preko 50 uspešnih inženjera i inženjerki zaposlenih u različitim firmama i univerzitetima, kao i studenata i studentkinja tehničkih fakulteta širom Srbije, ali i sveta. Imamo preko 15 godina iskustva u radu sa mladima, organizaciji i realizaciji preko 100 seminara i radu sa preko 400 polaznika i polaznica.\nProgrami koje organizujemo će biti besplatni i tim potezom želimo da obezbedimo pristupačnost kvalitetnog vanškolskog obrazovanja za sve.\nIstražite naš sajt i pratite društvene mreže, uskoro pišemo više informacija!


Zajedničku odluku kluba i igrača da zarade u narednom periodu budu smanjene za čak 70 procenata, saopštenjem je potvrdio Leo Mesi koji je još pre nedelju dana bio spreman na manju platu.\n"Mnogo je rečeno i napisano po pitanju plata u Barseloni u ovom teškom razdoblju. Želeli bismo da pojasnimo da smo se sve vreme zalagali za snižavanje plata u ovom periodu jer u potpunosti razumemo da je situacija izvan svakodnevnih okvira. Fudbaleri bi trebalo prvenstveno da pomagnu svom klubu kad to zatraži. To smo učinili više puta na ličnu inicijativu. Nismo pokrenuli temu plata jer je za nas najvažnije bilo da se pronađe pravi način da se pomogne Barseloni i onima koji bi mogli da budu ozbiljno pogođeni trenutnom situacijom."\nSukob sa upravom kluba koji je počeo zbog otkaza koji je dobio bivši trener Ernesto Valverde još uvek traje. Argentinac je i ovog puta imao šta da zameri čelnim ljudima katalonskog kluba.\n"Ne možemo da prestanemo da se čudimo ljudima iz kluba koji su pokušali da izvrše pritisak da učinimo ono za šta smo od prvog trenutka znali da ćemo uraditi. Za dogovor je trebalo više dana jer smo tražili najbolji model kako pomoći klubu i radnicima".\nMediji u Španiji su došli do računice da će klub od smanjenja zarada igrača uštedeti čak 100 miliona evra. Prethodno je javljno da Real Madrid svojim igračima neće smanjiti plate.


Rusi dobijaju PRAVOSLAVNOG mobilnog operatera: Pravi vernici će se odmah prebaciti, a za to postoji dobar razlog | Telegraf – Najnovije vesti\nRusi dobijaju PRAVOSLAVNOG mobilnog operatera: Pravi vernici će se odmah prebaciti, a za to postoji dobar razlog\nBlagovest je "ćerka" kompanija Pravoslavnie Prikhody koja je od 2010. zvanični mobilni provajder Ruske pravoslavne crkve\nVernici u Rusiji uskoro će dobiti prvog pravoslavnog mobilnog operatera na svetu.\tpročitaj još Uzeo je da poredi prvi Samsung Galaxy S i najnoviji Galaxy S8: Rezultati su zaista impresivni (VIDEO)\nLAJKUJTE BOGA: Otvorena PRVA CRKVENA DRUŠTVENA MREŽA u Srbiji!\nPored standardnih usluga koje nudi svaki mobilni operater, Blagovest će svojim korisnicima nuditi servise poput dobijanja novih informacija i poruka od ruskog patrijarha Kirila, piše “Moscow Times”.\nSajt ovog operatera takođe sadrži posebnu stranicu koja je namenjena povezivanju vernika sa lokalnim manastirima i parohijama, a mnoge moskovske crkve već su počele sa korišćenjem ovog servisa.\nBlagovest je “ćerka” kompanija Pravoslavnie Prikhody koja je od 2010. zvanični mobilni provajder Ruske pravoslavne crkve, a tarife su zajedno odredili crkva i Vympelcom, jedan od tri vodeća ruska mobilna operatera.\nTagovi: Mobilni operater, Moskva, Pravoslavac, Pravoslavlje, Rusija, Vera, Vernici\tPoređaj komentare:\nFelix Lighter 19.04.2017 - 23:20\nMobilni je proizvod satane, i tu nikakva pravoslavna kompanija ne pomaze…


OD 1. JUNA ŠOKANTAN ZAKON U SRBIJI: Ko udari ženu ide na robiju, i to prilično dugo | WebTribune\nчетвртак, 14 децембар, 2017\nEGIPATSKI HOROSKOP: Na osnovu datuma rođenja otkrijte koje vas božanstvo štiti\nDA SE NE ZAVARAVAMO: Rusija i Kina uvežbavaju zajednički nuklearni rat protiv Amerike\nNOVOSTI: Nerede na derbiju organizovale strane službe?\nSRBIJA SPREMA MERE PROTIV MAKEDONIJE: Moguća promena odluke o priznavanju naziva\nŽELEZNJAK: Rusija neće ostaviti Srbiju na cedilu\nAMERIČKI IZVEŠTAJ PREDVIĐA: Svetski rat može početi u sukobu NATO i Rusije – I BALKAN RIZIČAN\nMilo ipak priznao: “Svi smo mi Srbi”\nSTRANE SLUŽBE MU ODUŽILE ZASLUŽENO: Neko ukrao Mesićev tajni dosije iz službi bezbednosti\nRusi zabrinuti, Amerika ostaje u Siriji i ima tajne planove …\nPIT BUL JE ČUO VRISAK I ODJURIO KA DEČAKU: Kada je vlasnik pritrčao, nije mogao da veruje šta vidi\nHome IZBOR OD 1. JUNA ŠOKANTAN ZAKON U SRBIJI: Ko udari ženu ide na robiju, i to prilično dugo\nOD 1. JUNA ŠOKANTAN ZAKON U SRBIJI: Ko udari ženu ide na robiju, i to prilično dugo\nPosted date: фебруар 24, 2017 In: IZBOR, U FOKUSU\nOd 1. juna stupa na snagu novi zakon koji nosi jasnu poruku: “Udarite li ženu, ići ćete u zatvor”.\nTo su u Sigurnoj kući rekli ministar unutrašnjih poslova Nebojša Stefanović i ministarka pravde Nela Kuborović.\nStefanović je, u izjavi novinarima, kazao da uvek kada poseti Sigurnu kuću priseti se teške situacije zbog čega su ove žene tu dospele i, kako dodaje, ljudski je da im se, ne samo pruži podrška, već da se učini sve što je moguće da nasilje prestane i svi nasilnici shvate da postoji snažan odgovor države protiv nasilja u porodici.\n“Zbog toga i našim posetama i radom na novom zakonu, kao i aktivnostima policije, tužilaca i sudova na terenu želimo da ukažemo na to da nećemo stajati po strani, već ćemo svakim svojim delovanjem učiniti da to nasilje prestane”, naglasio je on.\nStefanović je rekao da u našem društvu često ne postoji konsenzus o važnim pitanjima, ali da treba postići jedinstvo i poslati jasnu poruku da nećemo trpeti nasilje, da će se žene u Srbiji osećati bezbedno, da će policija oštro postupati prema nasilnicima, a sudovi ih osuđivati na ozbiljne zatvorske kazne.\nPrema njegovim rečima, zbog toga je donet novi zakon i počela obuka policajaca, tužilaca i sudija.\n“Oni će biti spremni da od 1. juna u punom kapacitetu primenjuju zakon. Naš posao je da pružimo podršku, budemo oslonac i veoma oštri kada se govori o ovim krivičnim delima, da pokažemo izvršiocima, koji misle da mogu nekažnjeno da premlaćuju žene, da to nećemo tolerisati, da ćemo ih oštro kažnjavati i da će država biti oslonac svakoj žrtvi”, poručio je Stefanović.\nIstovremeno je istakao da je neophodan rad i na prevenciji, kako bi se uticalo na decu da shvate šta je nasilje, da nije samo fizičko, da može biti verbalno i ekonomsko, a da nasilje nije vrednost našeg društva.\nNovi zakon, kako je objasnio, donet je zbog uočenih manjkavosti ranijeg sistema.\n“Mi smo primetili da sistem nije dobar unazad mnogo godina i da su često bili neadekvatni odgovori države. Zbog toga smo doneli novi zakon kojim se omogućavaju veća ovlašćenja policije”, rekao je Stefanović.\nOn je ukazao da, po novom zakonu, imamo hitnu meru gde možemo nasilnika da izbacimo iz kuće, da ga privedemo i da mu se odredi zadržavanje.\n“Ranije ste morali da idete na sud, a ako nema vidljivih povreda on biva pušten. Bilo je hiljadu razloga da do pravde ne dođe brzo. Danas žrtvu nasilja ostavljamo u domu, bez obzira kome pripada, nasilnik se izdvaja iz kuće i onda imate meru koja može biti izrečena i na 30 dana u kojoj tužilaštvo, policija i sudovi imaju vremena da sagledaju situaciju i donesu odluku koja mera se primenjuje, a žrtva nasilja u tom periodu je bezbedna”, podvukao je Stefanović.\nUkazao je da će u svakoj policijskoj stanici biti jedan do dva policajca koji su posebno obučeni za ovaj vid nasilja, i da će raditi na tome da se pošalje jasna poruka “udarite li na ženu ićićete u zatvor”.\nKuburovićeva je kazala da su dva ministra današnjom posetom pokazale da se država ne bori samo sistematski protiv nasilja u porodici, već i ličnim angažovanjem njenih članova.\n“Vlada Srbije pruža punu podršku da se u što većoj meri i što bolje implementira Zakon o zaštiti i borbi protiv nasilja u porodici koji počinje da se primenjuje od 1. juna”, naglasila je ona.\nKuburović evaje rekla da je zajedno sa svojim kolegom imala priliku da na licu mesta pruži podršku žrtvama nasilja u porodici i ukažu na ono šta ih očekuje sa novim zakonom, koji su sve vidovi podrške i pomoći koja može da im se pruži.\nIstakla je da postoji simbioza i povezanost više organa koji će učestvovati u borbi protiv nasilja u porodici.\nMinistarstvo unutrašnjih poslova i Ministarstvo pravde rade, kako je ukazala, užurbano na tome da Zakon od 1. juna počne efikasno da se primenjuje.\nPrema njenim rečima u toku su obuke za više od 400 policijskih službenika i više od 400 zamenika tužilaca i sudija.\nU zajedničkim radionicama, koje će se sprovoditi u toku specijalističke obuke biće uključene nevladine organizacije kako bi što više približili s čim se suočavaju žrtve nasilja.\nKoordinator Sigurne kuće Vesna Stanojević zahvalila se ministrima što su obišli Sigurnu kuću i što su time svim ženama koje žve u njima sa decom pomogli na neki način i dali veru.\n“To im mnogo znači, podiže veru, jer osete da postoji neko ko ih podržava, ko je na njihovoj strani, a i koliko država radi se pomogne da se zaštite žrtve nasilje uopšte, a pogotovo žrtvama nasilja u porodici”, kazala je ona.\nStanojevićeva je istakla da u Sigurnoj kući ima dvadeset sedmoro dece dodajući da je nepotrebno govoriti koliko im je potrebna pomoć u odrastanju, da bi im životni put bio bolji nego što su roditelji mogli da im obezbede.\nOvo se dešava vašem telu kada jedete ovsenu kašu svaki dan, bićete veoma, veoma iznenađeni, pogledajte …\nTO JE DRŽAVA KOJU ZAPAD NEGUJE: Ćerka ubijenog svedoka zločina OVK pregažena na semaforu\nBERZE UZDRMANE, AMERIKA U TRANSU: Tramp ukida 75 odsto propisa, odustaje od sporazuma TPP\nRusija zvanično o Asadu: Podržavamo ga, podržavali smo ga i podržavaćemo ga\nTURSKA SPREMA INVAZIJU NA SIRIJU: Ko će pre da zauzme Raku, Rusi ili Amerikanci?\nOVDE JE PLANIRAN POČETAK SVETSKOG RATA: Ruske službe otkrile plan SAD za provokaciju i rat protiv Rusije\nNepoznata tehnologija: Šta se stvarno dogodilo u Svetskom trgovinskom centru i kako je prikriveno – VIDEO\nМаdа nа svојој strаni imа еlitu i mеdiје, Hilаri Klintоn nеćе ući u Bеlu kuću\nPronađene galaksije koje otkrivaju evoluciju svemira\nThe Daily Mail: Srcеpаrајućе rеpоrtаžе о Аlеpu pо britаnskim mеdiјimа pišu sе iz – Lоndоnа\nVUČIĆ ZAUZEO GARD: Ako SAD i EU krenu na Republiku Srpsku, ja u tome neću učestvovati\nEvo šta bi se desilo sa Evropom da je Hitler pokorio Sovjetski savez\nSAD protiv Rusije: Kako će izgledati rat između dve najstrašnije vojske na svetu


SM: Nacionalni dan bez duvanskog dima – 31. januar – RTV Centar Srem\n30/01/2017 rtvcentarsrem Društvo, Glavno, Hronika, Sremska Mitrovica 0\nKao i svake godine, 31. januar se obeležava kao Nacionalni dan bez duvanskog dima, ove godine pod sloganom „Odrasli puše i mene guše“. Ovom akcijom želimo da skrenemo pažnju javnosti na štetne efekte izlaganja duvanskom dimu, posebno po zdravlje dece i mladih.\nDeca izložena duvanskom dimu češće obolevaju od akutnih i hroničnih upala donjih respiratornih puteva,infekcija srednjeg uha, ozbiljnijih astmatičnih napada. Izloženost duvanskom dimu predstavlja profesionalni rizik za ugostiteljske radnike kome su oni izloženi u toku radnog vremena, te je i njima potrebno obezbediti zdravu i bezbednu radnu sredinu.\nNe postoji bezbedan nivo izlaganja duvanskom dimu, pa efikasna zaštita podrazumeva potpunu eliminaciju duvanskog dima iz svakog zatvorenog javnog i radnog prostora, jer samo okruženje 100% bez duvanskog dima može da zaštiti zdravlje ljudi. Okruženje bez duvanskog dima sprečava započinjanja pušenja i ima pozitivan uticaj na odvikavanje od pušenja, smanjenje razbolevanja i smrtnosti zbog pušenja, čime se smanjuju troškovi za lečenje osoba koje obole zbog pušenja.\nTim povodom, Zavod za javno zdravlje Sremska Mitrovica, u saradnji sa Crvenim krstom i Domom zdravlja Sremska Mitrovica organizovaće javnu manifestaciju, na kojoj će građani moći da izmere vrednost krvnog pritiska, šećera, holesterola i triglicerida u krvi, kao i da se informišu o zdravim stilovima života i faktorima rizika po zdravlje. Manifestacija će biti organizovana u TC „Roda“ u 11 časova.\nIzvor: ZZJZ Sremska Mitrovica\nInđija: Hala do kraja mandata


Višković: U Srpskoj se mogu očekivati investicije vrijedne nekoliko milijardi - Srpskainfo\nPredsjednik Vlade Republike Srpske Radovan Višković izjavio je danas u Laktašima da se u Srpskoj mogu očekivati investicije u energetiku, putnu infrastrukturu, turizam i poljoprivredu čija je vrijednost nekoliko milijardi KM.\nPred nama je značajan investicioni ciklus, koji počinje u ovoj godini, ali će biti nastavljen i u narednoj. Očekujemo investicije u Republici Srpskoj koje će doprinijeti bržem ekonomskom razvoju rekao je Višković novinarima na Prvoj investicionoj konferenciji “Mogućnosti i izazovi privrednog razvoja Republike Srpske”.\nOn je istakao da je od izuzetnog značaja što će Srpska i Srbija realizovati projekat izgradnje tri hidrelektrane na rijeci Drini, među kojima je “Buk bijela”, čija je vrijednost viša od 520 miliona evra.\n– Sa partnerima iz Kine smo u završnoj fazi pregovora kako bi bio potpisan sporazum o finansiranju izgradnje hidroelektrana Dabar i Bistrica. Takođe, razgovaramo i o izgradnji auto-puteva u Srpskoj, a početkom oktobra počeće prvi radovi na izgradnji auto-puta od Banjaluke do Prijedora – dodao je Višković.\nOn je naglasio da se novim investicijama može obezbijediti brži razvoj Srpske.\n– Zahvalan sam i Srbiji koja pruža svaki vid pomoći Srpskoj. Značajno je što Srpska ima dobre pokazatelje i u vremenu virusa korona, a u prvom kvartalu ove godine bruto domaći proizvod (BDP) Republike Srpske je 2,1 odsto – naveo je Višković.\nOn je istakao da je ovo omogućilo da Srpska ima stabilan i likvidan budžet, kojim izvršava sve obaveze i podsjetio da su povećane plate u javnom i realnom sektoru.\nPolitika investicijeRadovan ViškovićRepublika Srpska


Orbico Adriatic Wines - novo poglavlje projekta Orbico Groupe - InStore.ba\nHome Distribucija i logistika Orbico Adriatic Wines – novo poglavlje projekta Orbico Groupe\nKako se navodi, novim projektom Orbico želi da predstavi vina iz regije Adriatik na evropskim tržištima.\nKompanija Orbico Group je saopćila da je, nakon dugogodišnje vizije i strasti osnivača i vlasnika Branka Roglića, u okviru cjelokupnog poslovanja Orbica, otvoreno novo poglavlje projekta Orbico Adriatic Wines.\nOrbico Group je jedan od najvećih evropskih distributera, koji trenutno posluje na 20 tržišta.\nCilj nam je da predstavimo 31 proizvođača jadranskih vina (više od 350 vina u portfoliju) na međunarodnim tržištima, što Jadran čini fantastičnom eno-gastronomskom destinacijom za različite vrste opuštanja i „lakog“ života, navodi se na zvaničnoj stranici grupe.\nNext articleCertifikaciona kuća Eurofins kompaniju Menprom za 2020. ocijenili sa visokom ocjenom ispunjenosti zahtjeva, čak 93,84%\nItalija: Cijena hljeba dosegla skoro 10 eura\nSlovenija: Nepopijeno ostalo 100.000 litara piva


MEDIK - Da, kiša nekim ljudima zaista kvari raspoloženje\nDa, kiša nekim ljudima zaista kvari raspoloženje\nObjavljeno: 06.04.2021. Image source: Pixabay/Shlomaster\nA većina njih pravi istu grešku\nDa li ste ikada primetili da, dok pada kiša, pada i vaše raspoloženje? Mnogi smatraju da bez obzira na sve, ponedeljak i kišni dan, obavezno kvare raspoloženje.\nMentalno zdravlje kao prioritet: Kako da svom umu priuštite prolećno čišćenje\nPrema jednom istraživanju, skoro devet procenata ljudi spada u kategoriju "mrzitelja kiše". Ova grupa se oseća "besni i manje srećne u danima sa više padavina".\n"Kad kišni oblaci poklope sunce, neki ljudi definitivno imaju veću podložnost da se osećaju usamljeno ili neraspoloženo. Prilično često tada primećujemo promenu raspoloženja - poput osećanja tuge ili slabijeg samopoštovanja, kada je pada kiša".\n"Istraživanja ukazuju na to da svetlost može pojačati nivo serotonina, što podiže raspoloženje", kaže dr Teša Evans.\nDr Džulija Semton, psihijatar iz Njujorka, slaže se sa ovim savetom. Ona inače primenjuje "svetlosnu terapiju" u svojoj praksi sa pacijetima.\n"Ohrabrujem ljude da se zaista trude da budu napolju i na dnevnom svetlu, čak i kada je hladno i kišno vreme", kaže dr Semton.\n"Iako se možda ne čini da svetlosti tada baš i nema, ipak ćete se izlagati UV zracima, što vam može pomoći u regulisanju cirkadijalnog ritma (biološki ritam u organizmu čoveka) i poboljšanju raspoloženja", dodala je.\n"Aktivirajte se u kući, radite ono što volite, odgledajte neku komediju, igrajte igrice, bavite se hobijem ili čitajte", predlaže dr Evans.\nHara još jedna epidemija - depresije, ovo je glavni okidač za nju i sada je svuda oko nas\n"Ako ipak počnete da se osećate loše, pokrenite se. Ohrabrujem ljude da vežbaju, to je od velike važnosti", kaže Samton.\n"Fizička aktivnost ljudima daje na vitalnosti, može doprineti samopoštovanju i povećava nivoe endorfina, koji pozitivno utiču na raspoloženje", rekla je de Semton, koja poručuje da se tutorijali o vežbanju mogu naći na Jutjubu, i da uz trbušnjake u kućnim uslovima, svakako dobro dođe i dobra muzika.\n"Kad su ljudi sami, mogu se osećati gore nego inače", napominje ona.\nkiša raspoloženje mentalno zdravlje depresija tuga vreme


LAZIĆ: NEPRIHVATLJIVA REZOLUCIJA | SRNA\nLAZIĆ: NEPRIHVATLJIVA REZOLUCIJA\nBANjALUKA, 29.MAJA /SRNA/ - Predsjednik Republičke organizacije porodica zarobljenih, poginulih boraca i nestalih civila Veljko Lazić izjavio je da je za porodice srpskih žrtava rata neprihvatljiva Rezolucija o poštovanju žrtava ustaškog režima koju je nedavno usvojio parlament BiH.\n"Tim dokumentom nipodaštavaju se srpske žrtve u Drugom svjetskom ratu, a nigdje se ne pominje da je nad Srbima, Jevrejima i Romima u Jasenovcu i Donjoj Gradini počinjen ustaški genocid", rekao je Lazić Srni.\nLazić je istakao da je za porodice poginulih boraca i nestalih civila iz Republike Srpske neprihvatljivo da srpski poslanici u parlamentu BiH glasaju za ovakvu rezoluciju, jer se ovim dokumentom pokušava izvršiti revizija istorije.\n"Srpskom narodu je potrebno jedinstvo, kao i sloga srpskih zvaničnika koji predstavljaju Republiku Srpsku u zajedničkim institucijama BiH jer se na taj način najbolje štite srpski interesi i čuva Republika Srpska", zaključio je Lazić.\nU Predstavničkom domu Parlamentarne skupštine BiH 20. maja usvojena je Rezolucija o poštovanju žrtava fašističkih režima i pokreta.


Tag / Fudbalski šampionat Srbije / Vesti online\nUtakmica petog kola Superlige Srbije između Partizana i Rada definitivno je odložena, potvrdio je danas Tanjugu direktor takmičenja Vladimir Bulatović.\nNova sezona fudbalske Superlige Srbije počinje večeras utakmicama između branioca titule Crvene zvezde i Dinama iz Vranja u Beogradu, kao i Vojvodine i lučanske Mladosti u Novom Sadu.\nSuperliga kreće 21. jula: Zvezda na Dinamo, Radnik - Partizan\nFudbaleri Crvene zvezde počeće odbranu titule šampiona Srbije 21. jula utakmicom na svom terenu protiv Dinama iz Vranja, dok Partizan gostuje Radniku u Surdulici.\nSuperliga: Crvena zvezda - Čukarički, Nišlije u Humskoj\nKapiten fudbalera Crvene zvezde Nenad Milijaš, pred možda poslednji večiti derbi u karijeri, рекао је da bi pobeda nad Partizanom rešila šampionsku trku i vratila trofej na "Marakanu".\nFK Zemun: Dosta torture, krivce potražite u svom dvorištu\nFudbalski klub Zemun sasopštio je danas da je krajnje vreme da se prekine sa pritiscima, obmanama i saopštenjima u režiji dva najveća srpska tima - Crvene zvezde i Partizana.\nCucin o penalu: Sve se vidi na snimku, krivo mi je


Mladi Bujanovčani ne znaju čime se bavi Koordinaciono telo: Deli stipendije - Bujanovačke\nPočetna DRUŠTVO Mladi Bujanovčani ne znaju čime se bavi Koordinaciono telo: Deli stipendije\nBujanovačke8. jun 2022.DRUŠTVO, NASLOVNA0\nBujanovac, 8. jun 2022. – (foto arhiva KT) – Više od 60 odsto mladih iz Bujanovca, Preševa i Medveđe nije znalo da odgovori na pitanje čime se bavi Koordinaciono telo Vlade Republike Srbije za ove tri opštine, dok je 24 odsto mladih reklo da ovaj organ deli stipendije za srednjoškolce i studente, pokazalo je istraživanje Odbora za ljudska prava u Bujanovcu.\nPodjednak broj Srba, Albanaca i Roma nisu imali ni osnovne informacije o radu Koordinacionog tela.\nPrilikom ocenjivanja rada ovog Vladinog organa, 18 odsto anketiranih je reklo da je delimično upoznato sa radom tela, dok je 14 procenata mladih znalo polje delovanja i nadležnosti ovog organa.\nNa pitanje „Čime se bavi ovaj organ Vlade Republike Srbije?“ čak 68 odsto mladih nije znalo da odgovori, a njih 24 odsto je identifikovalo ovo telo kao organ koji „deli stipendije za srednjoškolce i studente“.\nDeo istraživanja obuhvatio je i pitanja vezana za položaj mladih u ovim opštinama.\nRezultati pokazuju da za svoj loš položaj mladi iz sve tri etničke grupe krive republičku vlast (54%) i lokalnu samoupravu (39%), dok 7 odsto mladih za to okrivljuje međunarodnu zajednicu.\nVećina mladih Albanaca (72%) kao glavnog krivca ocenjuje republičku vlast, dok mladi iz srpske nacionalne zajednice u Bujanovcu (69%) i Preševu (36%) smatraju da je lokalna vlast najodgovornija za njihov loš položaj.\nU istraživanju Odbora, učestvovalo je 504 mladih ispitanika, starosti od 15 do 30 godina iz srpske, albanske i romske nacionalne zajednice.\nIstraživanje je vršeno u okviru projekta “Preševska dolina kroz prizmu dijaloga između Srbije i Kosova”, o čemu su Bujanovačke ranije pisale.\nPodsetimo, Koordinaciono telo Vlade Republike Srbije za opštine Preševo, Bujanovac i Medveđa formirano je krajem 2000. godine, kao administrativno- izvršni organ koji koordinira aktvnosti države, nadležnih državnih organa i javnih službi, organa lokalne samouprave i građana ovih triju opština.\nČetiri osnovna prioriteta ovog tela su obrazovanje, socijalna pitanja, ekonomski razvoj i jačanje kapaciteta civilnog društva.\nTAGistraživanje koordinaciono telo mladi bujanovca odbor za ljudska prava\nPrevious PostKod dr Marine po blistav osmeh Next PostAmbasada SAD uskratila vizu Ragmiju Mustafi\nMladi Bujanovčani o dijalogu Beograd – Priština: Slaba vajda od sporazuma kad se ne primenjuju\nBujanovački srednjoškolci dobijaju naknadu za putne troškove


Jedan od lidera crnogorske opozicije uputio pismo Generalnom sekretaru NATO Jensu Stoltenbergu\nBy Newsroom / Објављено на: February 20, 2020\nNebojša Medojević, jedan od lidera crnogorskog Demokratsklog fronta uputio je pismo generalnom sekretaru NATO-a Jensu Stoltenbergu u kome tvrdi da se oficiri i vojnici u Vojsci Crne Gore progone zbog njihovih verskih uverenja.\n“Kao što ste verovatno upoznati u Crnoj Gori već mesecima traju mirni i dostojanstveni protesti građana Crne Gore, u organizaciji jedine kanonske Pravoslavne crkve, protiv Zakona o slobodi veroispovesti, koji je usvojila vladajuća većina, bez dogovora sa Crkvom. Ovaj zakon Crkva i kompletna opozicija smatraju diskriminatorskim i protivustavnim jer ugrožava Ustavom definisane principe odvojenosti crkve i verskih organizacija od države i slobodu veroispovesti, nepovredivost svojine, pravnu bezbednost, zabranu retroaktivnog dejstva”, tvrdi Medojević.\nOn tvrdi da je činjenica da se u debatu oko Zakona koji regulise slobodu veroispovesti snažno uključuje Ministastvo odbrane i Vojska Crne Gore, treba da zabrine NATO jer su to maniri totalitarnih nedemokratskih režima, vojnih hunti, diktatura i izaziva veliko negodovanje kod građana.\n“Tako je Načelnik Generalštaba Vojske Crne Gore , General Dragutin Dakić javno uputio otvorenu prijetnju pripadnicima Vojske zbog njihovog verskog opredelenja i građanske potreba da iskazu svoje mišljenje o Zakonu zajedno sa stotinama hiljada svojih sugradjana. “U Vojsci Crne Gore nema mesta za onoga ko misli da treba da brani crkvu od zakona, jer se od vojnika očekuje da brani državu u skladu sa zakonima i Ustavom,” poručuje načelnik Generalštaba Vojske Crne Gore, Dragutin Dakić. Crna Gora je već više godina u dubokoj i teškoj političkoj krizi koja je dovela do gubitka poverenja građana u institucije sistema i značajno destabilizovala zemlju. Zbog politički motivisanog progona DF-a, Parlament Crne Gore ne funkcioniše u punom kapacitetu, što se posebno negativno odrazilo na ustavne mehanizme spoljne kontrole u oblasti odbrane i bezbednosti kroz Odbor za odbranu i bezbednost u kojem već više godina ne učestvuju predstavnici DF-a”, piše Medojević Stoltenbergu.\nKako Medojević dalje u pismu navodi, nada se da će i NATO pravilno proceniti rizike po stabilnost jačanja totalitarnih tendencija u vođenju države od strane aktuelnog režima i iskoristiti mehanizme kojima raspolaže da se vlastima u Crnoj Gori pošalje jasna poruka da članstvo u NATO ima i vrlo jasne obaveze u pogledu jačanja demokratije, vladavinu prava i poštovanju osnovnih ljudskih prava.\n”Nepostojanje političkog dijaloga o rešenju krize, dovelo je do ugrožavanja izbornog procesa, a sada i do eskalacije krize oko napada rezima na Srpsku Pravoslavni Crkvu . Ja sam kao lider PzP, koji je član IDU i ECR u više navrata upozoravao na mogućnost ozbiljne destabilizacije države zbog nepostojanja političke volje režima da otvorena pitanja rešava dijalogom i politickim sredstvima i sve uočljivijih totalitarnih trendova i tendencija koji mogu dovesti do sukoba sa nesagledivim posledicama. Policija, Vojska, službe bezbednosti, u demokratskim državama ne rešavaju političke probleme i razlike u odnosu na neka zakonska rešenja. Kao država članica NATO, Crna Gora mora odbaciti totalitarne mehanizme i prakse, i prihvatiti demokratske i političke metode za rešavanje kriza”, zaključio je Medojević.


Intel planira da koristi kobalt u izradi CPU čipova | PC Press\nIntel planira da koristi kobalt u izradi CPU čipova\nUpotreba kobalta (Co) od strane kompanije Intel, a za izradu 10nm generacije čipova, moglo bi da označi novo poglavlje, te na polju poluprovodnika kompaniji obezbedi prednost. Sa druge strane, kompanija GlobalFoundries planira da u 7nm procesu nastavi da primenjuje bakarne/low-k izolatore, koji se u industriji upotrebljavaju već neko vreme.\nPrema pisanju EE Times-a, Intel planira da počne da koristi kobalt za poslednja dva sloja u svom 10nm procesu, te se dodaje da su prednosti implementacije kobalta dvostruke: prvo, kobalt donosi poboljšanje od pet do deset puta kada je provodna moć materijala u pitanju, i drugo – korišćenjem kobalta se duplo smanjuje otpor i zagrevanje.\nGlobalFoundries, ipak, smatra da je korišćenje bakra u čipovima i dalje bolja opcija, jer je pouzdanije, smanjuje kompleksnost i rizike od nestašice materijala. Stručni tim ove kompanije ocenjuje i da sistemi bazirani na bakru još uvek nisu zastareli, te da imaju mnogo toga da ponude.\nZanimljivo je još da kompanija TSMC, jedan od vodećih proizvođača čipova na svetu, te najvećih rivala kompanije GlobalFoundries, planira veliku investiciju u izgradnju nove fabrike za proizvodnju čipova iz gornjeg segmenta. Tako izvori bliski kompaniji TSMC sugerišu da ova planira da investira 20 milijardi dolara kako bi kreirala prvu naprednu fabriku čipova na Tajvanu. Početak izgradnje planiran je za 2020. godinu, a fabrika će biti namenjena proizvodnji ultra-efikasnih čipova u 3nm procesu, a sve sa ciljem da bi se ostalo u korak sa tehnologijama koje konstantno evoluiraju.\nTagovi: 10nm čipovi, bakarni/low-k izolatori, GlobalFoundries, Intel, kobalt, TSMC\n← Sve za bitkoin\nMilijardu 5G pretplatnika do 2023. godine →


Poljoprivrednici da tačno znaju šta da očekuju Poljoprivrednici da tačno znaju šta da očekuju\nObjavljeno: 1. 11. 2019 u 16:31h\nPašalić je nakon sastanka sa predstavnicima republičkih udruženja poljoprivrednika o budućoj podsticajnoj politici i zakonskom uređenju ove oblasti, rekao da se u zemljama EU podsticaji uglavnom daju po jedinici površine i po grlu ili proizvodu, odnosno litru i kilogramu, dok je u Srpskoj prisutna kombinacija tih sistema.\n“Pred nama je izazov kako da sredstvima koja imamo na raspolaganju podmirimo sve potrebe. Nema nagovještaja da ćemo ići sa nekim značajnijim povećanjima argarnog budžeta u narednom periodu, ali će se on povećavati postepeno, tako da se moramo uklopiti u okvir koji imamo”, ukazao je Pašalić.\n“Agrarni budžet nisu jedina sredstva koja se upućuju u poljoprivrednu proizvodnju. Imamo i povoljne kredite Investiciono razvojne banke i razne projekte koje realizujemo u Republici Srpskoj, tako da godišnji budžet za poljoprivredu inosi od 150 do 180 miliona KM”, precizirao je Pašalić.\nGovoreći o zakonu o posticajima, Pašalić je naveo da već postoje određeni prijedlozi poljoprivrednih proizvođača i da je prisutna dilema da li da podsticaji budu davani po hektaru i grlu kao u EU ili da se ide u kombinaciju sadašnjih podsticaja u Srpskoj i sistema EU.\n“Problem je što i nemamo pouzdanu informaciju koliko životinja imamo u Srpskoj i BiH, jer se u sistemima podaci ne ažuriraju na najbolji način. Moramo vladati tim informacijama da bismo išli sa novim zakonom”, dodao je Pašalić.\nStojan Marinković, predsjednik Saveza udruženja poljoprivrednih proizvođača Republike Srpske, kaže da ne treba žuriti sa donošenjem novog zakona o podsticajima jer su pred njim brojne prepreke, pa je potrebno prikupiti iskustva zemalja iz okruženja i EU, koje su i glavni konkurenti domaćim proizvođačima.\n“Ukoliko zakon ne bude u dobroj mjeri usklađen sa zakonima EU, odnosno visinom podsticaja, bojim se da nećemo postići ništa naročito. Svjesni smo da sam zakon ne rješava probleme u poljoprivredi i da će jedino opredjeljivati poljoprivredne proizvođače kojom vrstom proizvodnje će se baviti, a da ćemo podzakonskim aktima i pravilnikom približnije definisati iznose podsticajnih mjera”, rekao je Marinković.\nBranko Mastalo, predsjednik Udruženja povrtlara Republike Srpske smatra da se u slučaju davanja podsticaja po jedinici površine moraju osmisliti modaliteti koji će sve zadovoljiti, jer nije isto proizvoditi kukuruz, pšenicu i povrće.\nProfesor na Poljoprivrednom fakultetu Univerziteta u Banjaluci Željko Vaško, rekao je da su zemlje regiona prešle na model podsticaja po jedinici površine i grlu, uz određene modifikacije, te da u to nisu uključene sve proizvodnje i vrste životinja.\n“Ovakvim podsticajima podsticalo bi se svako grlo životinja i svaki hektar zemljišta – bez obzira da li je završio u nekoj daljoj preradi ili je utrošen na samom gazdinstvu, za njegove potrebe. Ovaj model stavlja u jednak položaj sa komercijalnim gazdinstvima i mala gazdinstva, koja su trenutno uglavnom isključena”, pojasnio je Vaško.


NEĆE MOĆI: Portparoli Maje Kocijančič | Ostali članci | Novosti.rs\nNEĆE MOĆI: Portparoli Maje Kocijančič\nFilip Rodić 25. novembar 2018. 08:02 | Komentara: 2\nNovinarka N1 Jovana Štetin-Lakić govorila o upozorenjima koje je predsednik izneo tokom sastanka sa kosovskim Srbima u Beograd nazivajući ih provokacijama\nNeće moći: Novinarski Princip\nNEĆE MOĆI: Ispovest nemoralnog uma\nNEĆE MOĆI: Prošli su nam kroz zidove\nOSNOVA novinarstva je da se nikome ne veruje na reč i da se sve proverava. Problem je, međutim, kada se u toj proveri neki izvori uzimaju zdravo za gotovo, a odabir izvora kojima se veruje govori više od same informacije.\nPročitajte još:Ministar Stefanović: Upad ROSU nema veze sa rešavanjem ubistva Ivanovića\nPORTPAROLKA Evropske službe za spoljne poslove i bezbednost Maja Kocijančič objasnila nam je 22. novembra da je u tekućem sporu i napetostima između Beograda i Prištine odgovornost na "obema stranama", te da bi i jedni i drugi trebalo da "spuste loptu". Njena izjava sasvim je u skladu sa dugom tradicijom EU da kada god dođe do nekog problema na relaciji između Srbije i kosovskih Albanaca ovi potonji nikada ne snose (punu) odgovornost i nikada ne budu potpuno jasno stavljeni na stub srama, kao što to bude slučaj kada Beograd nešto "zabrlja". Na poziv Maje Kocijančič da "obe strane prekinu s provokacijama" predsednik Srbije Aleksandar Vučić uzvratio je pitanjem čime je to Srbija u ovoj situaciji "provocirala" Prištinu. I njemu i svakom sa imalo osećaja za logiku jasno je da je Priština isprovocirana fijaskom tokom glasanja o njenom prijemu u Interpol, što je rezultat energične akcije srpskih vlasti. Akcije koja je sasvim legalna, legitimna i nesporna, jednom rečju besprekorna.\nPročitajte još: VUČIĆ POSLE SASTANKA: I ko je govorio istinu, KFOR ili ja? Srbi će žaliti jednog dana za razgraničenjem; Brnabić: Ne pravite humanitarnu krizu (VIDEO)\nNOVINARKA N1 Jovana Štetin-Kocijančič, pardon Štetin-Lakić, objasnila nam je, međutim, u emisiji "Reporteri" 22. novembra u čemu se nalazi provokacija Beograda: "Ja bih rekla da jesu uradili (provocirali), upravo ono što smo danas videli, upravo to podizanje tenzija sa pominjanjem Kfora i pominjanjem kosovskih snaga". Štetin je govorila o upozorenjima koje je predsednik izneo tokom sastanka sa kosovskim Srbima u Beogradu da se oružane formacije Prištine pregrupišu i raspoređuju u blizini većinski srpskog severa Kosova. Dakle, provokacija Beograda je u tome što "diže tenzije" upozoravajući na potencijalnu opasnost od nekakvog napada. Sve i da uzmemo da je njen zaključak tačan, postavlja se pitanje da li se jedno ovakvo upozorenje, sve i da je potpuno lažno, može staviti u istu ravan sa potezima koje danima unazad povlači Priština. Pored pogrešnih aršina, ovde je faličan i izbor izvora kojim se veruje, odnosno ne veruje. "Često ove informacije budu shvaćene kao činjenice, od njega se kao predsednika očekuje da govori istinu i da za sve informacije koje ima, ima stopostotnu potvrđenost i dokaze", rekla je ona osporavajući verodostojnost Vučićevih podataka koji su, po njoj, "problematični, jer nisu proverljivi". Nesporna je potreba da se Vučićeve reči dovedu u sumnju i da im se priđe sa dozom opreza, jer ni on, kao ni svi drugi političari i politički faktori ne govori uvek istinu. Ono što je problematično, jeste izbor izvora kojem se u ovom slučaju poklanja (pokazaće se potpuno) poverenje a to su privremene kosovske institucije i Kfor. Ona je istakla da je Kfor demantovao navode o "pokretu trupa". "Da li je istina na jednoj ili na drugoj strani ili negde između verovatno nećemo ni saznati", sasvim razumno je rekla, ali je zato bez zadrške, pozivajući se na časnu i istinoljubivu kosovsku policiju, demantovala drugi jedan Vučićev navod o maltretiranju Srba. Taj demanti ona je predstavila kao aksiom.\nPročitajte još: IŽIVLjAVANjE PRIŠTINE: "Srpska solidarnost hranom" zaustavljena na Jarinju! (FOTO)\nGDE je istina saznali smo, nažalost, za manje od 12 sati kada su prištinski specijalci upali u Kosovsku Mitrovicu i pohapsili četvoricu Srba. Ispostavilo se da su Vučićeve reči bile sasvim istinite, a da su lagali Kfor i "Kosovari". U odstustvu Štetin-Kocijančič, pardon, Štetin-Lakić, spin oko ovog događaja bez mnogo opreza preuzeli su brojni drugi beogradski mediji izveštavajući o ovom događaju gotovo isključivo iz prištinske perspektive navodeći da je akcija bila usmerena na hapšenje osumnjičenih za učešće u ubistvu Olivera Ivanovića, a ne da se radilo o još jednoj gnusnoj provokaciji. Logika, međutim, ukazuje da je u pitanju upravo ovo drugo, a treba uzeti u obzir i da je kosovsko pravosuđe nedužnog Olivera godinama držalo u zatvoru. Sve i da su optužbe prištinskih vlasti na račun uhapšenih potpuno tačne (što će, nadamo se, utvrditi neki objektivni sud) za ovakvom akcijom nije bilo potrebe, posebno u ovom trenutku. To je jasno jer su osumnjičeni već privođeni bez ikakve pompe neposredno posle ubistva, potom pušteni na slobodu pa im je čak u julu ukinuta i suspenzija iz kosovske policije i da su vraćeni na posao. Sa druge strane, ako se već toliko dugo čekalo na njihovo hapšenje, da je bilo dobre namere moglo se sačekati još par dana, da se strasti slegnu. Ovoga su sigurno svesni i u Prištini, a i u komandi Kfora, koji se svojim ponašanjem postavio kao saučesnik u ovoj provokaciji. Ukus je karakter, reče Heraklit, a ukus u izboru kome će biti poklonjeno poverenje mnogo govori o karakteru.\n12:15 Misterija Makron\n12:09 Veselji sutra u Specijalnom sudu\n12:04 Đorđević na saslušanju u tužilaštvu: Postupak protiv nesuđenog kupca „Megatrenda“...\n12:02 I dalje tvrde da su tamo ubijani...\n11:55 "Ljubav do groba" na sceni "Vuka":...\n11:45 RUMA VESNIK NOVOG DOBA Čuveni vašar traje već 270 godina:...\n11:38 Svirepo ubistvo 12-godišnjaka: Elfeti...\n11:31 INTERVJU Vođen idejom da sačuva tradicionalni...\nTrebalo bi o tome "pod hitno" razmisliti 3.82%\nNisam siguran da bi to bilo dobro rešenje 9.55%


Politika privatnosti - Joga Novi Sad\nMi ćemo samo obrađivati vaše lične podatke u skladu sa važećim zakonima o privatnosti. Sledeća politika privatnosti će vas informisati o tipu, obimu i svrsi sakupljanja, obrade i korištenja ličnih podataka od Joga centar ZEN.\nMožete postavljati pitanja, na primer, putem sledeće e-adrese: Ezen@joganovisad.rs\nInformacije o uslugama Joga centar ZENMi koristimo usluge Joga centar ZEN za sprovođenje ciljanih kampanja, koji su dizajnirane da prikazuju reklame koje su relevantne za vas. Sledeće dodatne informacije važe za ove usluge:Prikupljeni podaci\nAko je potrebno, Joga centar ZEN se oslanja na personalizovano oglašavanje od Google-a za isporuku reklamnog materijala. Prema tome, sledeća politika privatnosti je takođe deo ovih uslova: https://support.google.com/ads/answer/2662922?hl=en


Story vas nagrađuje: Poklanjamo karte za animirani film Ričard Roda\nVaš omiljeni portal pripremio vam je 2X2 ulaznice za projekciju novog animiranog filma, koja će se održati u Beogradu.\nSvi mališani pozvani su na druženje u bioskopu RODA CINEPLEX u subotu 4. marta od 11 časova.\nDečaci i devojčice koji budu prisustvovali ovoj projekciji imaće priliku da se upoznaju s preslatkim pernatim drugarima, da se igraju i druže sa sjajnim glumcima koji su učestvovali u sinhronizaciji filma, a u 12 časova će početi specijalna projekcija.\nStory svojim vernim čitaocima poklanjaju ulaznice za ovu projekciju, a zainteresovani mogu da se prijave putem mejla redakcija@story.rs.\nMolimo vas da u mejlu navedete svoje ime, prezime, adresu, broj telefona i naziv filma za koji se prijavljujete.\nTAGOVI: poklanjamo ulaznicepoklanjamo kartebioskopanimirani filmRičard RodadecaStory nagrađujenagrađujemo čitaoceStory vas nagrađuje


🚌 Autobus Novi Pazar → Sveti Stasije - Autobuske Karte | AutobuskiPrevoz.com\nAutobus Novi Pazar - Sveti Stasije\nAutobuske karte za Novi Pazar Sveti Stasije kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Novi Pazar - Sveti Stasije\nNovi Pazar - Sveti Stasije se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Pazar - Sveti Stasije. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Severna Koreja ispalila svoju najmoćniju raketu dok je svet okrenut ratu u Ukrajini\nSnimak na televiziji ispaljivanja severnokorejske rakete, Seul, 24. mart 2022.\nDok je pažnja većine sveta usmerena na rusku invaziju na Ukrajinu, Severna Koreja je prvi put posle pet godina ispalila interkontinentalnu balističku raketu koja bi mogla da pogodi kopneni deo SAD, podižući tenzije na Korejskom poluostrvu, pišu svetski mediji.\nNajsnažnija raketa Severne Koreje\nJapanski i južnokorejski zvaničnici rekli su da je Severna Koreja u četvrtak, 24. marta, lansira prvu interkontinentalnu balističku raketu od 2017. koja bi mogla da stigne do SAD, ističe Vašington post (The Washington Post).\nTo je ujedno i probno ispaljivanja dosad najsnažnije rakete Severne Koreje, ukazuje list, navodeći da je Pjongjang poslednjih meseci sproveo niz testova raketa kratkog i srednjeg dometa, ali da mnoge zemlje koje prate Severnu Koreju smatraju da su probe interkontinentalnih balističkih raketa crvena linija.\nSada, dok je svet fokusiran na rusku invaziju na Ukrajinu, izgleda da je Pjongjang testirao oružje koje bi moglo da ugrozi kopneni deo SAD, što je, kako navodi Vašington post, naišlo na oštru osudu Bele kuće, koja je ocenila da je to "drsko kršenje" višestrukih rezolucije Saveta bezbednosti Ujedinjenih nacija.\nJapanski premijer Fumio Kišida i južnokorejski predsednik Mun Džae In potvrdili su test interkontinentalne balističke rakete i snažno ga osudili ubrzo pošto je raketa pala u ekskluzivnu ekonomsku zonu Japana u blizini obale severnog ostrva Hokaido.\nKao i prilikom lansiranja interkontinentalne balističke rakete 2017, projektil je krenuo veoma strmom putanjom koja pokazuje da bi mogao da stigne do SAD, ali je ovog puta išao dalje. Prema japanskim i južnokorejskim procenama, imao je domet od 1.100 kilometara i dostigao je visinu od 6.200 kilometara.\nZamenik japanskog ministra odbrane Makoto Oniki rekao je da se zbog povećane visine veruje da je taj projektil novi tip interkontinentalne balističke rakete.\nSevernokorejski test interkontinentalne balističke rakete dolazi u posebno nestabilnom trenutku na Korejskom poluostrvu, ocenjuje Vašington post, ukazujući da je Južna Koreja u predsedničkoj tranziciji ka administraciji novog lidera Jun Suk Jeola koji je obećao da će biti stroži prema Severnoj Koreji od dosadašnje Munove administracije.\nVojne tenzije rastu na Korejskom poluostrvu usred učestalih severnokorejskih testiranja oružja od početka godine. Južna Koreja planira da ovog meseca sprovede testiranje svemirske rakete na čvrsto gorivo, u skladu sa svojim planovima za razvoj vojnih satelita za praćenje Severne Koreje.\nKao odgovor na severnokorejsko lansiranje, Južna Koreja je saopštila da je sprovela probno ispaljivanje raketa sa kopna, mora i vazduha, demonstrirajući da može da pogodi lansirne lokacije u Severnoj Koreji u "svako doba".\nNapredak severnokorejskog raketnog programa\nIspaljivanjem interkontinentalne balističke rakete Severna Koreja je prekršila samonametnuti moratorijum na testiranja raketa dugog dometa i podigla tenzije u istočnoj Aziji, piše Fajnenšl tajms (The Financial Times).\nTo je prvi severnokorejski test balističke rakete dugog dometa koja može da stigne do američkog kopna od 2017. godine, vremena konfrontacije sa SAD tokom kojeg je tadašnji predsednik Donald Tramp (Trump) Pjongjangu pretio "vatrom i besom".\nSevernokorejski lider Kim Džong Un jednostrano je 2018. objavio moratorijum na testove nuklearnih raketa, kao i projektila dugog dometa, počevši istovremeno užurbanu diplomatsku aktivnost među kojima su bili i samiti s liderima Južne Koreje i SAD.\nViši konsultant Međunarodne krizne grupe Kristofer Grin (Christopher Green) rekao je da je pogoršanje odnosa SAD sa Rusijom i Kinom verovatno ohrabrilo Pjongjang i da region ide u "nemirne vode".\nPoslednje lansiranje rakete Severne Koreje pokazuje napredak njenog programa razvoja raketa i usledilo je posle dva testa raketnih sistema povezanih s interkontinentalnim balističkim raketama u februaru i početkom marta, ukazuje Fajnenšl tajms. Američki zvaničnici su te testove opisali kao "ozbiljnu eskalaciju" usred naznaka da Pjongjang testira elemente novog sistema uoči mogućeg testiranja raketa dugog dometa.\nAnalitičari su, kako navodi britanski list, rekli da bi test 24. marta mogao da označi početak novog perioda konfrontacije posle godina slabljenja diplomatskih napora posle kraha samita Trampa i Kima 2019.\nKristofer Grin iz Međunarodne krizne grupe rekao je da je postojao širok međunarodni konsenzus za sankcija Pjongjangu posle testiranja interkontinentalne balističke rakete 2017, ali da kolaps odnosa SAD i Rusije zbog Ukrajine i intenziviranje rivaliteta Pekinga s Vašingtonom znači da se Severna Koreja sada suočava s "malim rizikom od kazne zbog ovakvog testa".\nU grupi sa SAD, Rusijom i Kinom\nProjektil ispaljen 24. marta izgleda da je noviji i snažniji od onog koji je Severna Koreja ispalila pre pet godina, ukazuje BBC.\nStručnjaci su procenili da je projektil iz 2017. mogao da pređe više od 13.000 kilometara da je ispaljen po standardnoj putanji, što znači da bi mogao da stigne do bilo kog dela kontinentalnog dela SAD.\nRakete takvog dometa imaju samo SAD, Rusija i Kina, ističe britanski javni servis.\nPoslednje lansiranje je usledilo pošto su satelitski snimci pokazali da je Severna Koreja ranije ovog meseca pojačala aktivnosti u svom postrojenju za nuklearna testiranja u Pungje-riju, izazivajući strah da će Pjongjang nastaviti probe nuklearnog oružja i raketa dugog dometa.\nTo postrojenje, koji se nalazi na severoistoku zemlje, razneto je 2018. godine nakon što je Kim obećao da će obustaviti nuklearne testove.\nKim je, međutim, 2020. najavio da Severna Koreja više nije u obavezi da poštuje moratorijum koji je uvela 2018. u vreme razgovora s Trampom.\nRaketama do pregovora?\nJužna Koreja i SAD su već ranije upozorile da Pjongjang planira testiranje nove interkontinentalne balističke rakete, piše Tajms (The Times), navodeći da je lansiranje 24. marta bilo prvo otkako je raketa za koju se sumnjalo da je nova interkontinentalna balistička raketa eksplodirala prošle nedelje nakon što je dostigla visinu od približno 20 kilometara.\nSeverna Koreja je u nedelju, 20 marta, ispalila četiri rakete iz višestrukih lansera severno od Pjongjanga u Žuto more, na suprotnu stranu u odnosu na poslednju raketu.\nPjongjang je u januaru uputio prikrivenu pretnju da bi mogao da nastavi testiranje interkontinentalnih balističkih rakete.\nSmatra se da raketna tehnologija koju je testirala Severna Koreja može da nosi nuklearnu bojevu glavu do američke teritorije Guam u Pacifiku, ali se takođe smatra da režim radi na sistemima koji bi mogli da pogode kopneni deo SAD.\nPoslednji test je i 12. ove godine. Posmatrači veruju da Pjongjang pokušava da vrati SAD za pregovarački sto kako bi mu bile ublažene ekonomske sankcije, ističe Tajms, dodajući da su nestašice hrane u Severnoj Koreji pogoršane zatvaranjem granica zbog pandemije COVID-19.


Skok cene nafte od prošlog oktobra do danas za oko 100 odsto, kao i popuštanje mera kada je reč o pandemiji kovida 19 uslovili su bolje poslovne rezultate naftnih kompanija u svetu, pa i Naftne industrije Srbije.\n“Kao što je bilo očekivano, usled oporavka cene sirove nafte, NIS je ostvario snažan rast profitabilnosti u prvih šest meseci i dostigao nivo ovih pokazatelja iz predpandemijske, 2019. godine. Kompanija je zabeležila profit pre kamata, poreza i amortizacije skoro deset puta veći (22,2 milijarde dinara), dok je neto profit dostigao 6,1 milijardu dinara naspram gubitka od 10,2 milijarde dinara u istom periodu prošle godine. Kada su u pitanu operativni pokazatelji, i oni su generalno zabeležili pozitivan trend, osim kada je u pitanju proizvodnja koja već godinama pada usled iscrpljenih domaćih nalazišta”, kaže broker Nenad Gujaničić.\n“Kada govorimo o vrednovanju NIS-a, ono nažalost nije pratilo oporavak vrednosti naftnih kompanija širom sveta. I dok su mnoge naftne kompanije dostigne predpandemijske vrednosti, NIS-ovim akcijama proteklih dana se trguje oko nivoa od 600 dinara što daje vrednost kompanije od oko 830 miliona evra. Što znači da kompanija vredi gotovo isto kao pre 12 godina kada je privatizovana”, kaže Gujaničić.


Na sednici održanoj 14. novembra, članovi Odbora za inostrane poslove razmotrili su Predlog zakona o spoljnim poslovima. Sednici je predsedavao dr Dragoljub Mićunović.<?xml:namespace>\nObrazloženje predloženog zakona dao je ministar spoljnih poslova Vuk Jeremić, koji se, tim povodom, prvi put obratio članovima Odbora. Naglasio je da Srbija, posle dugog perioda, treba da dobije zakon o spoljnim poslovima i da će to biti moderan akt koji je usklađen sa novim Ustavom i zakonima, kao i potvrđenim međunarodnim ugovorima iz oblasti diplomatskih i konzularnih odnosa. Zakon precizira da Ministarstvo spoljnih poslova sprovodi spoljnu politiku Srbije koju, na predlog Ministarstva, utvrđuje Vlada.\nČlanovi Odbora su u raspravi izneli više primedaba, predloga i sugestija za poboljšanje teksta zakona i posebno ukazali na potrebu da se u ovom aktu jasnije definiše odnos Ministarstva spoljnih poslova i Narodne skupštine, odnosno preciziraju obaveze Ministarstva prema Parlamentu.\nNa sednici je dogovoreno da se nastave dogovori o konačnom utvrđivanju sastava poslaničkih grupa prijateljstva i određivanju njihovih predsednika.\nPrihvaćeno je i više izveštaja o realizovanim posetama i kontaktima naših parlamentaraca sa predstavnicima parlamenata drugih država.


5 stvari koje ODMAH treba da obrišete sa svog Fejsbuk profila - Smedia\n5 stvari koje ODMAH treba da obrišete sa svog Fejsbuk profila\nSačuvajte svoju privatnost na društvenim mrežama (koliko je to moguće) i sledeće stvari izbrišite sa profila na Fejsbuku, piše Men's Health Srbija.\nVećina informacija koje se skupljaju na Fejsbuku mogu da se iskoriste na negativan način, pa zato nije na odmet da budete oprezniji i sledeće informacije odmah izbrišete sa svog profila na ovoj društvenoj mreži, piše Independent.\nVAŠA INTERESOVANJA I HOBIJE\nSvi koji koriste Fejsbuk znaju da ova društvena mreža sakuplja sve što bi moglo da vas interesuje. A to radi na dva načina: ohrabruje vas da lajkujete stranice i onda vam sugeriše stvari na osnovu vaših lajkova i drugih aktivnosti. Međutim, ove informacije mogu biti privatne ili možda ne želite da ljudi znaju šta vas privlači i interesuje. Lako možete da uklonite svoja interesovanja ili da napišete interesovanja koja su u potpunosti...


Grad Kragujevac uvećao subvencije za sprovođenje poljoprivredne politike - iKragujevac\npetak, 21 septembar 2018 16:39\nGradsko veće na sednici održanoj 20. avgusta dalo je i saglasnost Gradskoj upravi za zdravstvenu i socijalnu zaštitu za pokretanje postupka javne nabavke male vrednosti radi kupovine građevinskog materijala za interno raseljena lica. Reč je o obavezi koju je grad Kragujevac preuzeo potpisivanjem ugovora o saradnji sa Komesarijatom za izbeglice i migracije u cilju poboljšanja uslova stanovanja interno raseljenih lica dok su u raseljeništvu za popravku ili adaptaciju seoske kuće sa okućnicom.\nNa sednici je donet Zaključak o izmeni Preporuke javnim preduzećima i privrednim društvima čiji je osnivač grad Kragujevac da se radi nastavka procesa reorganizacije i otimizacije zaposlenih u javnom sektoru rok za isplatu stimulativne otpremine produži do 31. decembra tekuće godine.\nGradsko veće donelo je zaključak o priznavanju prava na naknadu dela troškova boravka dece u predškolskim ustanovama čiji je osnivač drugo pravno ili fizičko lice u radnoj 2018/19 godini na osnovu podnetih zahteva roditelja, staratelja, usvojitelja ili hranitelja u skladu sa raspoloživim sredstvima budžeta grada i kapacitetima verifikovanih privatnih predškolskih ustanova.\nČlanovi veća dali su saglasnost za zaključivanje Aneksa ugovora o izvođenju radova na održavanju javnih česmi i fontana sa JKP “Vodovod i kanalizacija“ kako bi se izašlo u susret žiteljima MZ “21. oktobar“ koji su se obratili sa zahtevom za odvajanje potrošnje vode česme u blizini igrališta u Kopaoničkoj ulici koju koristi veliki broj dece i građana, a koja je povezana na vodomer Mesne zajednice.\nkragujevac\tRadomir Nikolić\tgradsko veće\tgradonačelnik


Nastavljaju se posete srpskih ministara Kosovu\nU poseti severnom delu Kosova, danas je bio ministar rada i socijalne politike u Vladi Srbije Rasim Ljajić. On je ponovio da srpska Vlada nastavlja projekte pomoći Srbima na Kosovu.\nMinistar rada i socijalne politike Rasim Ljajić obišao je danas u Kosovskoj Mitrovici objekat u kojem će, po završetku radova, biti smeštene 35 socijalno ugroženih porodica. U taj objekat, čiju izgradnju finasira Ministarstvo rada i socijalne politike, biće smešten i deo Centra za socijalni rad koji će obezbediti usluge pomoći u kući.\nMinistar Ljajić je rekao da predstavnici ovog ministarstva redovno obilaze opštine na Kosovu jer žele da se uvere i definišu vrlo jasne prioritete vezane za pomoć stanovništvu na Kosovu. Sa druge strane, ministar Ljajić je naglasio da država Srbija želi da prati implementaciju akcionog plana u onom delu koji se tiče ministarstva za rad i socijalnu politiku:\n“Želimo da u potpunosti stanovništvo na Kosovu i Metohiji ostvari ona prava koja su i dosad ostvarivali, kao uostalom i svi građani Srbije. Konkretno ovde u Kosovskoj Mitrovici pratimo izgradnju ove stambeno-poslovne zgrade sa 35 stanova za socijalno ugroženu kategoriju stanovništva. Takođe biće izgradjena jedna prihvatna stanica u okviru zgrade. Nastojimo da obezbedimo neophodnih 40 miliona dinara za dovršetak ove zgrade kako bi u junu mesecu mogla da primi svoje prve stanare. U svakom slučaju mi ćemo nastaviti posete svim mestima na Kosovu i Metohiji.”\nMinistarstvo je, do sada, u izgradnju tog stambeno-poslovnog objekta uložilo 118 miliona dinara.


SAD: Pronađene tri djevojke otete 2003.\nTri djevojke, koje su nestale u Klivlendu prije desetak godina, pronađene su u jednoj kući u tom gradu i sve su u dobrom zdravstvenom stanju.\nUhapšene su tri osobe zbog sumje da su umiješane u otmicu devojaka, a mediji su objavili da su u pitanju braća.\nPolicija je saopštila da su pronađene žive Amanda Beri, Đina Dedžizus i Mišel Najt, koje su u razmaku od po blizu godinu dana nestale prije deceniju. Mišel je nestala sa 19 godina 2002. godine, Amanda je imala 16 kada je oteta 2003. godine, a Đina 14 godinu dana kasnije.\nMediji javljaju da je pored tri otete djevojke, iz kuće spašena i šestogodišnja djevojčica, za koju se pretpostavlja da je ćerka jedne od žrtava.\nSve je počelo tako što je juče popodne jedna od devojaka pozvala policijski broj za hitne intervencije 911, pošto je uz pomoć jednog od susjeda pobjegla iz kuće u kojoj se nalazila.\n"Ja sam Amanda Beri.. Vodim se kao nestala deset godina i sada sam slobodna", rekla je devojka policijskoj dispečerki, uz adresu na kojoj se nalazi.Čarls Remzi je čuo povike iz kuće, vidjevši Amandu kako pokušava da izađe.\n"Ugledao sam djevojku koja je kao luda pokušavala da izađe napolje. Pomogao sam joj i odveo je u svoju kuću odakle smo pozvali policiju", rekao je Remzi.\nIako još uvek nijesu poznati svi detalji cijele priče i pojedinosti o tome kako su tri djevojke deset godina držane u zatočeništvu, policija je saopštila da su tri osobe uhapšene u vezi sa tim.\nIako nije zvanično potvrđeno, lokalna televizija WKYC u Klivlendu, na koju se pozivaju CNN i Fox News, javila je da je uhapšen Arijel Kastro (52), vozač školskog autobusa, koji je vlasnik kuće iz koje su devojke pobegle.\nCNN navodi da su druge dve uhapšene osobe, čija imena nisu navedena, Kastrova braća.\nKuća u kojoj su pronađene, nalazi se samo nekoliko kilometara udaljenosti od mJesta sa kojih su otete, navode američki mediji.


Raspisan konkurs za dodelu bespovratnih sredstava za inovacije | Boom93\nFond za inovacionu delatnost Srbije raspisao je javni poziv za dodelu bespovratnih sredstava za razvoj inovativnih proizvoda, usluga i tehnologija, a za tu namenu obezbedjeno je šest miliona evra.\nJavni poziv je otvoren do 29. aprila, a prijave projekata iz svih oblasti nauke i tehnologije i industrijskog sektora mogu biti podnete putem portala Fonda, navedeno je u saopštenju.\nIznos od šest miliona evra za programe ranog razvoja i saradnje nauke i privrede, obezbedjena su iz budžeta Srbije, sa razdela Ministarstva prosvete, nauke i tehnološkog razvoja za 2021. godinu.\nProgram ranog razvoja namenjen je mladim preduzećima koja razvijaju tehnološku inovaciju za kojom postoji potreba na tržištu, a pojedinačno po projektu dodeljuje se do 80.000 evra.\nZa sredstva iz tog programa mogu se prijaviti mikro i mala preduzeća osnovana u Srbiji, u većinskom privatnom vlasništvu rezidenata Srbije i ne starija od pet godina, kao i neformalni timovi.\nFond pokriva maksimalno 70 odsto ukupnih opravdanih troškova projekta, čije trajanje je do 12 meseci.\nU slučaju da bude odobren projekat koji predloži tim, taj tim će biti u obavezi da registruju preduzeće.\nКroz Program saradnje nauke i privrede dodeljuje se finansijska podrška do 300.000 evra po projektu konzorcijuma koji je sačinjen od najmanje jednog privatnog mikro, malog ili srednjeg preduzeća osnovanog u Srbiji i jedne javne naučno-istraživačke organizacije u većinskom državnom vlasništvu, akreditovane u Srbiji.\nFinansiranje koje Fond obezbedjuje pokriva se maksimalno 70 odsto ukupnih opravdanih troškova projekta za mikro i mala preduzeća, odnosno 60 odsto za srednja preduzeća.\nOznakebespovratna sredstva Braničevski okrug Fond za inovacionu delatnost konkurs razvoj inovativnih proizvoda usluga i tehnologija


Oktobar je daleko, a odluka koji scenario će se primenjivati u nastavi biće doneta sredinom septembra\nRektorka Univerziteta u Beogradu prof. Ivanka Popović kaže da će sredinom septembra biti odlučeno kako će izgledati nastava za studente od 1. oktobra, u novoj školskoj godini.\nUniverzitet je predvideo nekoliko scenarija: normalan rad i nastavu na fakultetima, rad na daljinu i kombinovano - rad na daljinu i na fakultetima.\n"Pretpostavljam da će zbog okolnosti, naročito u zimskom semestru, prevladati kombinovani model. Za praktični deo nastave studenti će dolaze na fakultet, a za teorijski deo nastava će se odvijati onlajn", rekla je Popović Tanjugu.\nKako kaže, oktobar je daleko, a odluka koji scenario će se primenjivati u nastavi biće doneta sredinom septembra.\nNa nekoliko fakulteta, kako je navela, biće realizovani pilot programi onlajn provere znanja - onlajn ispiti. Još se ne zna na kojim fakultetima će studenti imati priliku da polažu ispite od kuće.\n"Za mnoge predmete, na mnogim fakultetima je organizacija onlajn polaganja ispita moguća. Međutim, imate masovne ispite gde je to teško ostvariti. Sa druge strane, ne sme se ugroziti kvalitet obrazovanja, kvalitet diplome koja se stiče", rekla je rektorka.\nizvor: Tanjug, agencije, foto: Gustavo Fring, Pexels\nap vojvodina fakultet Novi Sad obrazovanje srbija univerzitet


Didije Kuš - Blic Sport\nDidije Kuš kandidat za Sportsku komisiju MOK-a\nLegendarni švajcarski skijaš, Didije Kuš kandidovaće se za mesto u Sportskoj komisiji Međunarodnog olimpijskog komiteta.\nDidije Kuš prelazi u trenere\nČetvorostruki pobednik Svetskog kupa u spustu Švajcarac Didije Kuš, koji je u martu završio sa takmičenjima, odlučio je da započne trenersku karijeru.\nAustrijanac Krol pobednik spusta u Šamoniju\nAustrijski skijaš Klaus Krol pobednik je spusta koji je u okviru Svetskog kupa vožen u Šamoniju.\nKuš pobednik spusta u Garmiš-Partenkirhenu i pored loše vidljivosti\nŠvajcarski veteran Didije Kuš pobednik je spusta, koji je u okvira Svetskog kupa vožen u Garmiš-Partenkirhenu.\nKuš pobedom u Kicbilu ušao u istoriju\nŠvajcarski veteran Didije Kuš pobednik je spusta koji je u okviru Svetskog kupa vožen u austrijskom Kicbilu.\nKušu mali globus nakon otkazanog superveleslaloma u Lencerhajdeu\nŠvajcarski skijaš Didije Kuš osvojio je mali kristalni globus namenjen najboljem u superveleslalomu pošto je završna vožnja u toj disciplini ove sezone, koja je trebalo da bude održana u Lencerhajdeu, otkazana zbog kiše.\nKuš pobedio u superveleslalomu u Kvitfjelu\nŠvajcarski skijaš Didije Kuš pobednik je današnjeg superveleslaloma koji je danas u okviru Svetskog kupa vožen u norveškom zimskom centru Kvitfjelu.\nPovreda ne sprečava Kuša da se bori u Vankuveru\nŠvajcarski skijaš Didije Kuš izjavio je danas da će biti spreman da se bori za medalje na Zimskim olimpijskim igrama u Vankuveru, iako je slomio palac desne šake.\nKuš pobednik spusta u Kicbilu\nReprezentativac Švajcarske u alpskom skijanju Didije Kuš pobednik je današnjeg spusta, koji je vožen u austrijskom zimskom centru Kicbilu.


Sedam dana od pogibije bračnog para Perenda: Povredama podlegla i njihova kćerka – Haber.ba\nTridesettrogodišnja Mirzeta Perenda, koja je teško povrijeđena u saobraćajnoj nesreći koja se dogodila prošle subote ujutro na ulazu u Novi Travnik iz pravca Bugojna, podlegla je usljed teških povreda na Klinici za neurohirurgiju u sarajevskom Kliničkom centru, nezvanično saznaje “Faktor”.\nNovi Travnik - Faktor\nNjen brat Mirzet (28) i dalje je u teškom stanju i nalazi se na Klinici za anesteziju i reanimaciju ove zdravstvene ustanove, piše “Faktor“…\nPorodica Perenda nalazila se u “Fiatu Puntu”, kojim je upravljala Mirzeta, a koji se sudario sa “caddyjem” koji je vozio H. K. (48) iz Novog Travnika. On je u sudaru zadobio lakše povrede.\nPrema nezvaničnim informacijama, zbog snijega koji je padao prošle subote, Mirzeta je tog kobnog dana, izgubila kontrolu nad vozilom i bočno udarila u “caddy”.\nTakođer, nezvanično se saznaje da tužilac nije tražio obdukciju tijela preminule, s obzirom na to da je ona upravljala vozilom, te da nema krivično-pravnog osnova za to.\nTeme:KCUS, Mirzeta Perenda, MUP SBK, Novi Travnik, udes\nGrabar-Kitarović poslala poruku političarima u BiH\nErdogan najavio referendum o uvođenju smrtne kazne


Radionica o energetskoj efikasnosti u Republici Srpskoj\nMreža za ekološki prihvatljivu energiju Republike Srpske, Fond za zaštitu životne sredine i Savez opština Republike Srpske organizovali su u Mrkonjić Gradu radionicu o energetskoj efikasnosti za predstavnike opština Republike Srpske koje imaju manje od 20 hiljada stanovnika. Cilj ove …\nU planu izgradnja kablovskog voda u Subotici\nDirektor „Elektrovojvodine“ gospodin Bogdan Laban i gradonačelnik Subotice gospodin Jene Maglai potpisali su sporazum o zajedničkom ulaganju na osnovu koga je zaključen ugovor o izgradnji elektroenergetskih objekata. Na osnovu ovih dokumenata, u Subotici će se početi sa izgradnjom kablovskog voda …\nSrbija zadržala status posmatrača u procesu energetske povelje\nMinistar rudarstva i energetike Republike Srbije gospodin Aleksandar Antić učestvovao je na Ministarskoj konferenciji o Međunarodnoj energetskoj povelji koja se održava od 20. do 21. maja 2015. godine u Hagu. U okviru ove manifestacije, gospodin Antić je potpisao Međunarodnu energetsku …\nUnapređenje sistema animalnog otpada u Kikindi\nPokrajinski sekretar za urbanizam, graditeljstvo i zaštitu životne sredine gospodin Slobodan Puzović istakao je da je opština Kikinda dobila sredstva za unapređenje sistema animalnog otpada. Kako je gospodin Puzović istakao, Pokrajinski sekretarijat za urbanizam, graditeljstvo i zaštitu životne sredine na …\nU prostorijama Privredne komore Srbije 27. maja 2015. godine održaće se regionalni skup „Vetroelektrane i životna sredina – uticaj na ptice i slepe miševe“. Kako je navedeno, cilj skupa je razmena iskustava i uspostavljanje saradnje izmeđ predstavnika međunarodnih finansijskih institucija …\nU četvrtak 4. juna 2015. u Sarajevu, Bosna i Hercegovina biće održana prva press konferencija povodom drugog RENEXPO Savetodavnog odbora. Konferencija za štampu se održava od 10:00 – 12:00 časova u Sali za konferencije hotela Hollywood u Sarajevu. Sastanku Savetodavnog …\nDetekcija štetnih i opasnih gasova – EH ugroženi prostori – predavanje\nU petak 22. maja 2015. godine u prostorijama Privredne komore Srbije održaće se deveto predavanje „Detekcija štetnih i opasnih gasova – EH ugroženi prostori“. Kako je navedeno u programu predavanja, biće reči o detekciji štetnih i opasnih gasova u objektima, …\n1 … 2.117 2.118 2.119 2.120 2.121 … 2.430


Keri: Veliki potencijal razgovora u Beču\nAmerički državni sekretar Džon Keri odvojeno se sastaje sa iranskim i ruskim kolegama u Beču, pred početak medjunarodnih razgovora o Siriji, za koje je ocenio da imaju najveći potencijal do sada da zaustave "neprekidni užas" koji se odvija u Siriji.\nPored razgovora u četiri oka sa iranskim šefom diplomatije Mohamadom Džavadom Zarifom, i ruskim kolegom Sergejem Lavrovim, Keri učestvuje u neformalnim razgovorima o Siriji sa visokim diplomatama Rusije, Saudijske Arabije, Turske I EU.\nU petak će se sastanci čiji je cilj usaglašavanje stavova o sudbini sirijskog predsednika Bašara al-Asada proširiti da bi uključili predstavnike drugih zemalja, medju kojima je i Iran.\nU razgovorima neće učestvovati niti članovi sirijske vlade niti glavnih grupa koje nastoje da sruše režim u Siriji. Član Sirijske nacionalne koalicije, Mvafak Nairabije upozorio je da će Iran otežati napore da se pronadje političko rešenje zato što podržava Asada.\nNa jučerašnjem sastanku sa parlamentarnom delegacijom Francuske, Asad je izjavio da mnoge regionalne i zapadne vlade, uključujući Francusku, pružaju podršku naoružanim terorističkim grupama u Siriji. Asad često sirijske opozicione grupe naziva teroristima.\nBez obzira na to, Keri je juče izrazio optimizam da su razgovori u Beču po svemu sudeći najbolji način da se dodje do mira.\nKeri je juče, pred polazak u Austriju, govorio u Karnegijevoj zadužbini za međunarodni mir.\nBorbe u Siriji između vladinih pristalica, umerenih pobunjenika i ekstremista Islamske države Keri je u Karnegijevoj zadužbini opisao kao četiri i po godine “neprekidnog užasa”, dodajući da pronalaženje rešenja neće biti lako.\n“Prijatelji moji, ono sa čime se suočavamo u Siriji je isto kao tražiti put za izlaz iz pakla”.\nIntenziviranje kampanje protiv pripadnika Islamske države, koju sprovodi koalicija, predvođena Sjedinjenim Državama jedan je deo onoga što Keri naziva dvostepenim pristupom u Siriji.\nKoalicija će pomoći umerenim borcima, unaprediti vazdušne napade i izvršiti pritisak na glavno uporište pripadnike Islamske države u gradu Raka. Međutim, Keri smatra da je za pobedu nad Islamskom državom, neophgodno da se okonča rat u Siriji.\nDrugi korak su razgovori u Beču, koji formalno počinju sutra, a na kojima učestvuju i predstavnici Rusije, Turske, Sudijske Arabije i Irana. Keri veruje u pozitivan ishod.\n“Najbolje što možemo da uradimo jeste da sednemo za sto i prepoznamo da mora da postoji političko rešenje, o kojem smo svi već pričali”.\nRanije tokom dana, američki zakonodavci su razmatrali izglede za mir u Siriji, s obzirom na jaz u stavovima Sjedinjenih država s jedne, i Rusije i Irana s druge strane, kao i pojačano vojno prisustvo te dve zemlje u Siriji.\n“Obe zemlje su pojačale svoje vojno prisustvo u Siriji i ono čega se ja plašim jeste da će misliti da zato što su preuzeli veću kontrolu na vojnom polju mogu da diktiraju uslove”,kaže Mišel Dani iz Karnegijeve zadužbine .\n“Što skoriji prestanak konflikta u Siriji, koji bi ujedinio zemlju i omogućio da se živi u miru”. S tim ciljem Keri je otputovao u Beč.


Saopštenje DPS: AEM prihvatila prigovor OO DPS Nikšić, izrečeno drugo upozorenje RTCG\nsrijeda, 25 oktobar 2017 14:06\nAgencija za elektronske medije prihvatila je prigovor Opštinskog odbora Demokratske partije socijalista Nikšić, upućenog povodom priloga o proslavi Dana Opštine Nikšić, emitovanog na Javnom servisu RTCG 18. septembra u informativnim emisijama „Dnevnik“.\nAEM je izrekla upozorenje RTCG, kao upravno-nadzornu mjeru i naložilo RTCG da usaglasi emitovanje programskih sadržaja u okviru svog programa sa standardima definisanim u Zakonu o elektronskim medijima, podzakonskim aktima Agencije kao i izdatom Odobrenju za emitovanje.\nAgencija je skrenula pažnju RTCG da je objavljivanjem komentara između djelova izvještaja o događaju, lično uvjerenje i mišljenje urednika ili novinara uticalo je na predstavljanje teme priloga. Na ovaj način emiter je komentar novinara (voditelja) uključio u izvještavanje o događaju, što čini suštinu priloga. Time je prekršeno „načelo nepristrasnosti". Takođe, može se zaključiti da je komentarom da je ocjena stanja koju daje jedna strana „ružičasta slika", te da se ocjena tog istog stanja koju daje druga strane može smatrati da sliku „boji u sivo", favorizovao jednu stranu i uticao da se tema priloga ne predstavi na objektivan način, čime je prekršio „načela objektivnosti", zaključuje se u odgovoru AEM.\nOvo je drugo upozorenje koje je u posljednjih mjesec dana AEM izrekla RTCG zbog priloga emitovanih u informativnim emisijama tokom septembra.


PUTNA ISPRAVA MOŽE DA SE VRATI AKO SE PROMENE OKOLNOSTI\nProfesor na Pravnom fakultetu u Beogradu Milan Škulić izjavio je da sud može da promeni svoju odluku o oduzimanju pasoša okrivljenim u krivičnom postupku samo ukoliko su se promenile i okolnosti u konkretnom slučaju, a što ceni na osnovu dokaza po svom slobodnom sudijskom uverenju.\n- U principu, ako je sudija jednom oduzeo putnu ispravu onda može i da je vrati ako proceni da su okolnosti promenjene, ali je pitanje koje su okonosti promenjene, a to je stvar ocene suda u svakom konkretnom slučaju -rekao je Škulić Tanjugu.\nNačelno, odluka bi morala biti ista ako su i dalje iste okolnosti koje su dovele do prvobitne odluke, naglasio je on.\nProfesor je ukazao da je sud prema zakonu dužan da ceni sve okolnosti u svakom konkretnom slučaju kada odlučuje o bilo kojoj meri kojom se odredjuje prisustvo okrivljenog.\nPrema njegovim rečima, to važi i za zabranu napuštanja boravišta i druga ograničenja, poput oduzimanja putne isprave.\nSud takođe mora da vodi računa i o tome kada neka mera prestaje, odnosno kada se ograničava njeno dejstvo, na osnovu dokaza i po svom slobodnom uverenju, rekao je Škulić i ukazao da je "pretpostavka da iste okolnosti dovode do istog zaključka".


NSinfo: Iz Srbije odlazi čitav grad: Država sprema odgovor - na masovni odlazak radnika\nbiti formiran tim najeminentnijih ljudi koji bi trebalo da pomogne vladi predlažući mere, kako bi mladi ostajali u zemlji, ali i kako bi se oni koji su otišli, vratili u Srbiju.\nMinistar je to rekao povodom novog zakona Nemačke o useljavanju koji će olakšati zapošljavanje građana drugih država u toj zemlji, pa i onih koji dolaze iz država koje nisu članice EU, što, između ostalog, otvara mogućnost da i građani Srbije odu u Nemačku u većem broju.\n"Nećemo da sedimo skrštenih ruku. U Sektoru za rad smo predvideli i da ćemo od 1. januara oformiti tim, sastavljen od najmerodavnijih ljudi u državi koji se bave tom problematikom - od SANU, fakulteta, univerziteta, nevladinih organizacija, NALED-a, sindikata, Unije poslodavaca...da pomognemo vladi sa određenim merama i nađemo način da se prilagodimo novim uslovima", rekao je Đorđević.\nKako kaže, cilj je ne samo da država zadrži mlade, već i da vraća ljude u Srbiju i da ovde imaju mnogo bolje uslove za život i rad.\n"Imamo šansu za to, jer se država nalazi u usponu", rekao je Đorđević i dodao da, sa druge strane, možemo čak i da privučemo druge radnike u Srbiju.\nUpitan koliko je radnika i kojih struka do sada otišlo u Nemačku, Đorđević je rekao da nema precizan podatak, jer veliki broj ljudi odlazi, a da to nije evidentirano, dok manji broj odlazi preko agencija, ne samo u Nemačku, već i u druge zemlje.\nPodsetimo, nemački Zakon o useljavanju stručne radne snage iz drugih država, uključujući i onih koje nisu članice EU, stupiće na snagu 1. januara 2020. godine. Procene Asocijacije slobodnih i nezavisnih sindikata (ASNS) je da će Srbija tada ostati bez 200.000 radnika, mahom lekara, medicinskih tehničara, profesionalnih vozača, i zanatlija svih profila.


Potpisan ugovor za put u ulici Prva krajiška u Novom Bečeju - Portal Moj Bečej - Bečejske opštine iz ugla građana!\nPotpisan ugovor za put u ulici Prva krajiška u Novom Bečeju\nOpština Novi Bečej je proletos konkurisala kod Uprave za kapitalna ulaganja APV Novi Sad za radove na izgradnji saobraćajnice u ulici prva krajiška u Novom Bečeju.\nOvaj zahtev se uspešno okončao, u četvrtak 26. oktobra predsednik opštine Novi Bečej Saša Šućurović zaključio je aneks ugovora kojim se i nakon rebalansa pokrajinskog budžeta potvrđuje dodeljeni iznos. Uprava za kapitalna ulaganja APV je odobrila sredstva za ovaj projekat za opštinu Novi Bečej i po tom pitanju zaključen je ugovor 11. maja ove godine između opštine Novi Bečej i Uprave za kapitalna ulaganja. Na ovaj način predviđeno je da uprava za kapitalna ulaganja finansira projekat u iznosu od 10.916.005 dinara, učešćem opštine Novi Bečej, prema projektu, u iznosu od 1.066.000 dinara.\nPočetkom jeseni APV je donela odluku o izmeni budžeta APV, takozvani rebalans budžeta kojim je umanjivala dodeljene iznose za odobrene projekte, međutim opština Novi Bečej uspela je da ishoduje odluku kojom je od uprave za kapitalna ulaganja APV potvrđen iznos od 10.916.000 dinara, rekla je Tamara Ivanišević, načelnica opštinske uprave Novi Bečej.\nU međuvremenu, Opštinska uprava opštine Novi Bečej je sprovela postupak javne nabavke za izbor najpovoljnijeg ponuđača sa kojim bi trebalo da se zaključi ugovor. Nakon potpisivanja aneksa doneta je odluka o dodeli ugovora najpovoljnijem ponuđaču, po redovnoj proceduri, posle prava žalbe pristupiće se zaključivanju ugovora sa izabranim ponuđačem i rekonstrukciji saobraćajnice.


Puerri ležaljka I love Daddy - zelena cena, cene Srbija, prodaja Beograd Novi Sad Niš\nPuerri ležaljka I love Daddy - zelena cene\nEPonuda nije internet prodavnica već Vam omogućava da brzo i lako nađete Puerri ležaljka I love Daddy - zelena po najjeftinijoj ceni. Naš cilj je da kupci budu što bolje informisani o ponudi Puerri ležaljka I love Daddy - zelena na tržištu Srbije. Vrlo lako nalazite željeni proizvod za kategoriju Ležaljke za bebe cene, ne morate da lutate od sajta do sajta za Puerri Ležaljke za bebe, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Puerri ležaljka I love Daddy - zelena sa PRODAVCEM. EPonuda ne može da garantuje potpunu tačnost specifikacije i slika za Puerri ležaljka I love Daddy - zelena. Pre kupovine, podatke za Puerri ležaljka I love Daddy - zelena proverite na sajtu PROIZVOĐAČA.


BANJALUKA, Na području Republike Srpske za sedam mjeseci ove godine sa evidencije biroa za zapošljavanje brisano je ukupno 20.551 osoba, što je za oko 2.200 osoba više nego u istom periodu lani, a pozitivan trend vidljiv je i kada je riječ o stanovnicima koji traže posao čiji je broj pao za 8.200.\n– Pored toga, sigurno je da su i podsticaji koji je dodijelila Vlada RS i Zavod za zapošljavanje RS, doprinijeli tome da ove godine imamo više zaposlenih nego u istom periodu 2015. godine – naveo je Škrebić.\n– Međutim, nije tako jer je izvjestan broj radnika zaposlen u javnom sektoru, što samo predstavlja dodatno opterećenje realnom sektoru – naveo je Škrebić i dodao da bi povećanje broja radnika u proizvodnji trebao da bude imperativ vlasti u narednom periodu.\n– Ohrabrujuće je da zapošljavanje u RS ide uzlaznom putanjom. Međutim, ako broj zaposlenih uporedimo sa onima koji su izgubili posao vidimo da nema značajnog napretka na tržištu rada u Srpskoj – navela je Odžaković i naglasila da većina radnika, odnosno oko 4.000 koji su lani bili zaposleni na određeno vrijeme ove godine ostalo bez posla, jer im nije produžen ugovor.\nČlan Udruženja ekonomista RS “SWOT” Predrag Duduković naveo je da je do povećanja broja zaposlenih došlo zahvaljujući sezonskim poslovima, ali i zapošljavanju u javnoj upravi.\n– Novi Zakon o radu je na neki način doveo do toga da radnici koji su prethodnih godina radili u sivim tokovima ove godine budu regularno zaposleni. Pored toga, do povećanja broja zaposlenih sigurno su uticali i sezonski poslovi, a evidentno je da je nastavljen i prijem novih ljudi u javnoj upravi – naveo je Duduković i dodao da u idućem periodu možemo očekivati sličan trend, odnosno porast zapošljavanja.\n– Vjerovatno je veliki broj njih legalizovao svoj rad i sada je na tržištu manje sive ekonomije – naveo je Škrebić. Glas Srpske\nTagovi: Dragutin Škerbičpovećanje stope zaposlenostipredrag dudukovicvelka odzakovic


Dodjela koncesije za izgradnju hidroelektrana ‘Podlugovi’ i ‘Ljubinići’ u Ilijašu – Magazin Plus\nHome/Politika/Općine BiH/Dodjela koncesije za izgradnju hidroelektrana ‘Podlugovi’ i ‘Ljubinići’ u Ilijašu\nDodjela koncesije za izgradnju hidroelektrana ‘Podlugovi’ i ‘Ljubinići’ u Ilijašu\n(Patria) – Vlada Kantona Sarajevo svojim je zaključkom ovlastila Ministarstvo privrede za pregovore s privrednim društvom “Sarajevo International” d.o.o. Sarajevo u postupku dodjele koncesije za izgradnju hidroelektrane “Podlugovi” i „Ljubinići“ na području općine Ilijaš.\nMinistar privrede KS Haris Bašić ovim je povodom rekao da mu je zadovoljstvo što su prvi put u Kantonu Sarajevo došli do ove posljednje faze u postupku dodjele koncesija vezanih za hidro-energetske projekte.\n“Nakon svih provedenih procedura i proglašenja javnog interesa započinjemo pregovore s investitorom. Riječ je o značajnim investicijama, vrijednost izgradnje ove dvije male hidroelektrane je 30 miliona KM. Vjerujem da ćemo pregovore završiti pozitivno, na zadovoljstvo prije svega Kantona i lokalne zajednice, ali i investitora”, kazo je Bašić.


Vučić: Ispisujemo nove stranice istorije\nIzvor\tEXPRES September 27, 2015\nBEOGRAD - Premijer Aleksandar Vučić izjavio je da postavljanjem kamena temeljca za projekat "Beograd na vodi" Srbija ispisuje nove stranice istorije, ističući da se prestonica kroz istoriju menjala na bolje, nekad i protiv volje "zatucane većine".\nVučić je, navodeći da je danas veliki dan za Srbiju i građane, zahvalio svima koji su od početka verovali u taj projekat i koji se nisu plašili kritika, posebno šeiku Muhamedu bin Zajedu, direktoru Igl Hilsa Muhamedu Alabaru i gradonačelniku Beograda Siniši Malom.\nPremijer je rekao da se danas postavlja kamen temeljac za prvi od dva miliona kvadrata, odnosno prva od milion lopata koje će Beogradu dati novi prostor za bolji život.\nNavodeći da od danas u Beogradu niče novi grad, Vučić je rekao da će stanove, kule i hotele graditi srpske firme i radnici, te da će projekat koji će vredeti 3,5 milijardi evra uposliti na desetine hiljada ljudi.\n"To više nije san i obećanje, već danas postaje stvarnost", rekao je Vučić i dodao da prostor na kome će biti izgrađen "Beograd na vodi" nikoga nije zanimao proteklih sedamdeset godina, već su sa neuglednih baraka i smetlišta mnogi skretali pogled.\nPremijer je rekao da su se mnogi podsmevali projektu, ali da on ima poštovanja i za taj deo javnosti jer, kako je naveo, u Srbiji uvek bilo lakše biit protiv nego za.\nVučić je rekao da su kroz istoriju veliki projekti često počinjali nečim što su mnogi mogli nazvati samovoljom pojedinaca, podsetivši i da su glavni projekti - pokretači razvoja Beograda u početku bili tako okarakterisani.\n"Napradak i rad su bile reči kojih smo se vrlo često plašili, ali Beograd je za razliku od nas znao i rastao, nekad i protiv volje zatucane većine", rekao je Vučić.\nOn je zato rekao da Beograd treba pitati da li želi da raste, da se gradi, da li želi još radnika, hotela, novih tehnologija...\nAlabar: Dragulj Beograda i svih građana Srbije\nDirektor IGL Hilsa Muhamed Alabar izjavio je danas na svečanosti polaganja temeljca za početak gradnje projekta "Beograd na vodi" izjavio je da je taj projekat pravi dragulj i da se sada otkriva tek jedan njegov deo.\nAlabar je u obraćanju zahvalio premijeru Aleksandru Vučiću na posvećenosti i veri u ovaj projekat i državnim i gradskim organima na tome stso je sve tako brzo i kvalitetno do sada urađeno.\n"Ono što smo zajedno postigli ovih godinu ipo dana je neverovatno - imamo isti cilj da promenimo ovaj ambijent i napravimo napredak za Beograd i Srbiju" rekao je Alabar.\nKako je rekao pre nekoliko dana objavljen je ugovor o tom projektu a danas se postavlja kamen temeljac prve dve kule i to predstavlja prvu tačku gde će biti stambenih objekata, hotel, prodavnice, restorane, parkove...\nAlabar je podvukao da ovo nije projekat samo za one koji će u njemu živeti, već za sve građane Beograda i Srbije koji će ovde dokaziti da se zabave, provedu, trguju, rade ili jednostavno samo uživaju u reci , u gradu...\nPrema njegovim rečima svaki grad mora da ima ekonomsko čvorište a razvoj obale biće pokretač rrazvoja Beograda.\nOn je dodao i da će projekat Beograd na vodi istovremeno privući investicije podstaći turizam, biznis...\nAlabar je ukazao i da se sa nadležnim državnim organima i gradskim službama radi na tome da se očuva nasleđe okoline i da se ono poštuje i ostane nedirnuto.\nPoslenđi element promenada u koju uložimo oko dva kilometra i želimo nda je pordužimo i biće emsto za zabavu za uživanje u gardu u reci u životu i tome da damo dorpinos.\n"Rukovodstvo vaše zemlje veruje da možemo da uradimo nešto dobro za narod i mislim da svi treba da dobiju priliku da nestso dobro učine i zato mi ovo i radimo., Obećavam vam da će biti sjajnih stvari koje će uslediti narednih meseci", poručio je Alabar.\n« HRVATI NE MIRUJU: Hermetički ćemo zatvoriti granicu sa Srbijom Protest DS-a i Nove stranke protiv Beograda na vodi (VIDEO) »


Vuk Jeremić pozvao premijerku Brnabić na televizijski duel | Novinska agencija Beta\nPOLITIKA | 22.08.2018 14:50\nPredsednik Narodne stranke Vuk Jeremić pozvao je danas predsednicu Vlade Srbije Anu Brnabić na televizijski duel na Radio-televiziji Srbije, povodom polemike u kojoj je Jeremić objavio dokumente za koje tvrdi da dokazuju da je premijerka u sukobu interesa, jer kompanija njenog brata Igora Brnabića radi unosne poslove sa državom.\n"Meni bi to bilo prvo gostovanje na RTS od osnivanja Narodne stranke. Može?", upitao je Jeremić predsednicu vlade na društvenoj mreži Tviter, uz opasku da bi jednostavan način da premijerka doprinese upristojenju javne debate bio da jednom lideru opozicije u odgovoru uzvrati sa "Vi".\nAna Brnabić je na Tviteru prethodno objavila da "ne može da se valja u blatu" sa Jeremićem i da nema vremena da odgovara na "svaku tvoju laž i uvredu".\n"Čoveče, da li si ti uopšte svestan u kakvom stanju ste zemlju ostavili i šta sada sve treba uraditi", navela je Ana Brnabić.\nPolemika na Tviteru predsednika Narodne stranke i premijerke je počela kada je Jeremić objavio odluku preduzeća "Elektromreže Srbije" kojom je posao vredan 10,6 miliona dinara dodeljen firmi "Asseco SEE", na čijem je čelu Igor Brnabić, a u odluci se navodi i da je ta kompanija jedina blagovremeno poslala ponudu.\nJeremić je potom objavio i okvirni sporazum Uprave za zajedničke poslove republičkih organa sa firmom "Asseco SEE", o pružanju usluge održavanja komunikacione opreme "Cisco Citrix" Poreske uprave.\nPredsednik Narodne stranke je pre toga na Tviteru objavio da se porodica Brnabić nalazi u očiglednom sukobu interesa i obećao da će u budućnosti za to odgovarati, na šta je premijerka reagovala.\n"Vuče, čestitam ti na još jednom muškom i junačkom napadu. Nešto si ti ipak pogrešio… Nisam ja dobila 200.000 dolara od katarske ambasade u Berlinu, nego ti. A, što se lopovluka i korupcije tiče, ti i tvoje kolege neprevazidjeni ste u savremenoj srpskoj istoriji. 'Aj ostaj mi zdravo!'", odgovorila je Ana Brnabić Jeremiću.\nAna Brnabić je na Tviteru objavila i da je firma "Asseco" jedna od mnogih kompanija koje se bave izradom platnih i kreditnih kartica, a da je "čula i da je u vlasništvu njenog brata", te da ta firma nema nikakav interes da se u Srbiji izdaje "Dina" kartica, a ne i ostale kartice.


Narodni Advokat čestita NVO-u Syrin e Vizionit za odrađeni posao i obećava saradnju u buduće - Vijesti - Syri i Vizionit\nNarodni Advokat čestita NVO-u Syrin e Vizionit za odrađeni posao i obećava saradnju u buduće\nPeć: 07 Septembar – Narodni advokat, Hilmi Jashari sa saradnicima je posetio i nevladinu organizaciju Syri i Vizionit, kako bi se upoznao sa radom koji čini SiV kao i za jačanje saradnje institucije narodnog advokata sa Syri i Vizionit.\nOn je dočekan od zamenika direktora organizacije, Ćenana Bardhaja, koji je upoznao Ombudpersona sa radom koji čini Syri i Vizionit na raznim poljima sa posebnim naglaskom na polju ljudskih/dečjih prava, zakonodavstva, aktivnog građanstva, polaganja računa i transparentnosti institucija nad građanstvom itd.\n“Cilj moje posete je da još jednom potvrdimo jačanje naše saradnje sa vama kao civilnim društvom, i čestitam vam na radu i naporu koji činite, pošto civilno društvo na Kosovu ima profesionalni i humani potencijal na raznim poljima, a to se ne iskorištava onoliko koliko može i treba od strane institucija na lokalnom i centralnom nivou” rekao je Jashari.\nObe strane su se složile da Kosovo mora puno više raditi na polju poštovanja ljudskih prava sa posebnim naglaskom na dečja prava, protiv korupcije, na povećanju odgovornosti kroz polaganje računa i veće transparentnosti nad građanstvom i jačanju sistema pravičnosti pošto su ovo izazovi i problem sa kojima se Kosovo stalno suočava.\nTakođer, složili su se da civilno društvo i institucija Narodnog pravobranitelja može puno pomoći na poboljšanju ovih polja i da treba biti jedne koordinacije i bolje saradnje sa civilnim društvom i Narodnim Advokatom.\nNa kraju sastanka su podeljeni i promotivni materijali koji promovišu rad institucije Narodnog Advokata i organizacije Syri i Vizionit.